Miroslav Ilić se vraća na scenu : Crveni tepih\nMiroslav Ilić se vraća na scenu\nPosle pet godina Miroslav Ilić snimio novi album, šou za RTS i najavio dva koncerta u Sava centru\nLegenda narodne muzike Miroslav Ilić vraća se na muzičku scenu novim albumom „Mani me godina”, posle petogodišnje diskografske pauze. Slavuj iz Mrčajevaca je u studiju RTS-a snimio šou u kome je predstavio nove pesme i podsetio publiku na stare hitove. Ovom emisijom Miroslav najavljuje i koncerte, koje će održati u Sava centru 9. i 10. decembra.\nPrvu pesmu koju je Ilić otpevao uz pratnju orkestra Miše Mijatovića bio je njegov hit iz 1989. – „Za tebe imam ljubav”.\n- Bez pesama „Za tebe imam ljubav” i „Još te nešto čini izuzetnom” ne može da prođe nijedan moj koncert. Preslušavajući ih, moji saradnici i ja smo zaključili da je mnogo bolje da sačuvam njihov originalni zvuk i atmosferu koju nose. Zato će se one na novom albumu naći u autentičnom aranžmanu – objasnio je Miroslav.\nPosle pet godina pauze, ne računajući živi album iz 2006, Ilić je odlučio da armiju svojih obožavaoca obraduje novim CD-om, koji će se od ponedeljka naći u prodaji u izdanju PGP RTS-a. U cilju promocije novih pesama legendarni pevač prihvatio je poziv čelnih ljudi Javnog servisa da snimi „televizijski poster”, koji će uskoro biti prikazan na RTS-u.\n- Nisam želeo da pošto-poto objavljujem novi album, već sam strpljivo čekao da dođe vreme za to i da moja publika i ja budemo zadovoljni pesmama. Snimio sam, poštenije je reći „polunovi” album, jer se na njemu nalazi i pet mojih velikih hitova, koje mi publika stalno traži na nastupima – rekao je Ilić.\nU studiju RTS-a Miroslav je otpevao i pesme „Reskiram”, koja se već posle drugog ponavljanja veoma dopala svim prisutnima.\n- Ne bih da prejudiciram stvari, ali moram reći da mi se baš sviđa kako zvuči. Na albumu ima još odličnih pesama, pa neka publika da svoj konačni sud – rekao je Ilić.\nIlić je snimio i spot za naslovnu numeru „Mani me godina” i „Pesmu o pesmama”, koju je već promovisao na prošlogodišnjem koncertu u Sava centru. I kompozicije „Za drugoga ruže cvetaju” i „Ne kunite ništa, prokleto je sve” dobile su vizuelno rešenje.\nTradicionalni solistički koncert, koji Miroslav Ilić održava svake godine na svoj rođendan, 10. decembra, ove godine će imati i uvertiru dan ranije zbog velikog interesovanja publike.\n- Zbog velikog prošlogodišnjeg interesovanja, obećao sam publici da ću ove godine održati dva koncerta. S obzirom na to kako ide prodaja karata, možda se neću zaustaviti na dva koncerta – najavljuje Ilić.\nDnevne novine Press biće medijski sponzor novog albuma i koncerata Slavuja iz Mrčajevaca.


Naučnica Svetske zdravstvene organizacije Sumja Svaminatan istakla je da će zdravi i mladi ljudi morati da sačekaju 2022. godinu da bi dobili vakcinu protiv koronavirusa. Prema njenim rečima prioritet je vakcinacija zdravstvenih radnika, a potom starijih osoba.\nSvaminatan izjavila je da je brza i masovna vakcinacija protiv koronavirusa malo verovatna, prenosi RSE.\nRekla je da je većina saglasna da prvo potrebno da budu vakcinisani zdravstveni radnici, ali je čak i kod njih neophodno odrediti ko je u najvećem riziku, a da su potom na redu starije osobe.\n„Zdrava mlada osoba možda će morati sačekati do 2022. godine“, rekla je Svaminatan.\nUpozorila je da, iako je broj smrtnih slučajeva od koronavriusa na globalnom nivou smanjen, raste broj obolelih koji su smešteni na odeljenjima intenzivne nege, pojašnjavajući da povećanje smrtnosti uvek zaostaje za porastom broja slučajeva infekcije za nekoliko sedmica.\nSZO je prethodno upozorila da je nezamislivo da koronavirus bude ostavljen da slobodno cirkuliše u društvu da bi stanovništvo, kako su to neki sugerisali, stvorilo zajednički imunitet.\n„Nikada u istoriji javnog zdravlja, kolektivni imunitet nije korišćen kao strategija protiv neke epidemije, a još manje pandemije. To je naučno i etički problematično“, izjavio je generalni direktor SZO Tedros Adhanom Gebrejesus.\nGrebejesus je rekao da svet još ne zna dovoljno o imunitetu koji steknu oni koji su imali koronavirus i dodao da su neki dva puta bili inficirani.\ncovid19 korona virus svetska zdravstvena organizacija vakcina


Sporazum ne ugrožava Kosovo | Politika | DW | 12.09.2009\nUprkos snažnim protivljenjima Kosova, Evopska pravosudna misija na Kosovu (EULEX) potpisala je protokol o policijskoj saradnji sa srbijanskim Ministarstvom unutrašnjih poslova.\nEulex je sa Ministarstvom Srbije dogovorio strožu kontrolu granične linije prema Kosovu\nSporazumom MUP Srbije-Euleks treba da bude zajamčena znatno stroža kontrola granične/administrativne linije prema Kosovu, a time i snažno pojačana borba protiv organizovanog kriminala. Priština se do sada protivila sporazumu navodeći da Euleks nema pravo da potpisuje takve sporazume u ime Kosova.\nEuleks je u petak (11.09.) saopštio da je protokol o saradnji Euleksa i Ministarstva unutrašnjih poslova Srbij važan korak naprijed radi poboljšanja vladavine prava na cijelom Kosovu. U reagovanju povodom izjava predsjednika i premijera Kosova, Fatmira Sejdiua i Hašima Tačija, misija Euleks još jednom naglašava da "podržava vladavinu prava na Kosovu i da nikada neće preduzeti korake koji bi ugrozili Kosovo".\nTehnička priroda sporazuma\nU saopštenju se još jednom ističe da je sporazum o policijskoj saradnji sa Beogradom "tehničke prirode" čiji je cilj borba protiv organizovanog kriminala i šverca od koje bi imali koristi svi stanovnici Kosova. Dokazi moraju da se razmjenjuju u regionu kako bi se kriminalci priveli pravdi i trebalo bi uspostaviti mehanizme da se to olakša. U razmjenu tih informacija biće uključena i kosovska policija. Regionalna saradnja je ključni faktor u borbi protiv prekograničnog kriminala.\nPredsjednik i premijer kosova Fatmir Sejdiu i Hašim Tači: "Kosovske institucije spremne su na saradnju sa EU."\nPredsjednik i premijer Kosova, Fatmir Sejdiu i Hašim Tači, saopštili su juče da protokol o saradnji Euleksa i Ministarstva unutrašnjih poslova Srbije "nema nikakav uticaj na nezavisnost, suverenitet i teritorijalni integritet Republike Kosovo". "Republika Kosovo nije strana u tehničkom aranžmanu Euleksa i Ministarstva unutrašnjih poslova", navedeno je u zajedničkom saopštenju Sejdiua i Tačija. Takođe je navedeno i da je poziv kosovskih vlasti misiji Euleks da dođe na Kosovo i pomogne kosovskim institucijama u jačanju zakona "suvereni akt nezavisnog Kosova". Kosovske institucije su, kako je navedeno, spremne za saradnju sa institucijama Evropske unije radi "dalje konsolidacije državnosti i suvereniteta Republike Kosovo", kao i jačanja evropske perspektive Kosova.\nSjedinjene Američke Države pozdravile su potpisivanje tehničkog sporazuma. "Kosovo je suverena zemlja i ovaj tehnički sporazum ne bi bio moguć bez podrške Kosova u borbi protiv međugraničnog kriminala. SAD sa zadovoljstvom učestvuju u radu Euleksa i čestitaju Euleksu na sprovođenju svoje misije, na način koji su odobrile i predvidele vlasti Republike Kosovo", navodi se u saopštenju Stejt departmenta. U saopštenju se dodaje da "taj tehnički sporazum između misije Evropske unije i srpskog Ministarstva odgovornog za sprovođenje policijske saradnje u potpunosti poštuje nezavisnost, suverenitet i teritorijalni integritet Kosova". Izražena je nada da će policijska saradnja "potpomognuta ovim sporazumom pomoći u borbi protiv međugraničnog kriminala u regionu zapadnog Balkana, borbi kojoj su i Kosovo i SAD posvećeni".


U četvrtom i poslednjem u seriji intervjua o upravljanju otpadom sa predstavnicima državnih institucija, poslovne zajednice, akademske zajednice i civilnog društva u Srbiji, sagovornike smo pitali kako bi po njima izgledala idealna raspodela sredstava iz namenskog Zelenog fonda, koji država nikako da oformi.\nOdgovore su nam dali svi sagovornici: Ivan Karić, državni sekretar u Ministarstvu zaštite životne sredine, Igor Jezdimirović, predsednik Udruženja inženjera zaštite životne sredine, Aleksandar Jovović, profesor na Mašinskom fakultetu Univerziteta u Beogradu, Dejana Milinković, direktor poslovnog udruženja Cementna industrija Srbije (CIS), Slobodan Minić, specijalni savetnik Fiskalnog saveta, i Suzana Obradović, generalna sekretarka Udruženja reciklera Srbije.\nSeriji intervjua je prethodio uvodni tekst o problemima, izazovima i mogućim rešenjima za upravljanje otpadom u Srbiji. U prvom intervjuu, sagovornike smo pitali šta je potrebno uraditi na polju upravljanja otpadom do pristupanja Srbije Evropskoj uniji ili do 2025. godine, da li bi bio dovoljan predloženi prelazni period od 11 godina nakon pristupanja da se dostignu ciljevi, kao i od kakvog značaja je uspostavljanje primarne selekcije otpada. U drugom intervjuu, pozabavili smo se izazovima u upravljanju komunalnim otpadom u Srbiji, a u trećem, sagovornike smo pitali šta misle o budućnosti reciklažne industrije u Srbiji, kao i da iznesu svoje stavove o upotrebi otpada kao alternativnog goriva i implikacijama za životnu sredinu i zdravlje ljudi.\nBGEN: Zamislimo da je danas na primer 2020. godina i da se sve naknade na ime zaštite životne sredine automatski slivaju u namenski Zeleni fond. Kako bi po Vama izgledala idealna raspodela tih sredstava?\nUspostavljanje održivog sistema finansiranja unapređenjem institucionalnog i zakonodavnog okvira, koji bi obezbedio da se sve namenske naknade za životnu sredinu slivaju u poseban Zeleni fond, je ključni preduslov za blagovremeno sprovođenje mera, unapređenje ekološke i komunalne infrastrukture i dostizanje standarda razvijenih zemalja EU. Obezbeđivanjem čvrste institucionalne strukture i jasnih mehanizama finansiranja, obezbedili bi se predvidivi i stabilni finansijski tokovi, kao i uslovi za privlačenje investicija u ovoj oblasti.\nUkoliko bi uspeli da već u 2020. uspostavimo namenski Zeleni fond, to bi svakako bio ogroman napredak i jasan signal EU da Srbija ima definisanu nacionalnu ekološku politiku, u domenu planiranja, finansiranja i dinamike. Mišljenja sam da fond mora biti razvojni i investicioni. Sredstva prikupljena na osnovu naknada za zaštitu životne sredine prvenstveno bi bila usmerena na razvoj i realizaciju prioritetnih projekata i pripremu projektno-tehničke dokumentacije. Sve to bi trebalo da bude u skladu sa Višegodišnjim investicionim i finansijskim planom, Specifičnim planovima za implementaciju i ostalim strateškim dokumentima. U tom kontekstu, želim da naglasim da će napori ka uspostavljanju održivog sistema finansiranja kroz uspostavljanje namenskog Zelenog fonda, svakako ostati ključni prioritet Ministarstva zaštite životne sredine i u narednom periodu.\nSmatram da bi idealna raspodela oko 100 miliona evra, koliko se godišnje prikupi od naknada za zaštitu životne sredine, trebalo da budu raspodeljena za rešavanje pitanja istorijskog otpada, finansijske linije koje bi podržale velike državne projekte ekološke infrastrukture, ali i druge projekte, zelene privrede, reciklaže, trajnog zbrinjavanja otpada, sprovođenje mera za poboljšanje energetske efikasnosti.\nRešavanje naraslih problema u praktično svim oblastima zaštite životne sredine zahteva ogromna finansijska sredstva, zbog čega je veoma važno dobro odrediti prioritete i pažljivo raspodeliti ograničena sredstva koja se slivaju u Zeleni fond. Imajući to u vidu, za Srbiju bi verovatno bilo dobro rešenje da usvoji dualni princip raspodele. U takvom sistemu jedan deo sredstava dodeljivao bi se svakoj lokalnoj samoupravi po određenom ključu – na primer, po broju stanovnika, ukupnoj površini, veličini zaštićenih područja i drugo – i ta sredstva lokalne samouprave bi samostalno koristile za rešavanje ekoloških problema koje smatraju prioritetnim.\nMeđutim, preostala sredstva ostala bi u nadležnosti Ministarstva zaštite životne sredine, a dalje usmeravanje ka lokalnim samoupravama vršilo bi se raspisivanjem konkursa za projekte od opšteg značaja. To bi pomoglo da u fokusu zaista ostane rešavanje prioritetnih problema zemlje u oblasti zaštite životne sredine. Budući da bi sredstva dobijale samo lokalne samouprave sa spremnim projektima, tako bi se izbegla u prošlosti česta situacija u kojoj opštine raspolažu novčanim sredstvima od različitih namenskih prihoda, ali ih ne koriste jer nemaju spremnih projekata iz oblasti ekologije.\nOve naknade bi tebalo da budu minimalni iznos finansija za životnu sredinu, kao neka zagarantovana sredstva u Zelenom fondu. U 2018. godini na ime eko takse po načelu “zagađivač plaća” u budžet Srbije je uplaćeno 11 milijardi dinara, a za Zeleni fond za 2019. je opredeljeno manje od 3 milijarde dinara odnosno za 8,6 miliona dinara manje nego u prethodnoj godini.\nOve godine možemo očekivati oko 100 miliona evra od eko taksi, što bi trebalo da bude samo osnova za finansiranje životne sredine i za Zeleni fond. S obzirom na to da su potrebne ogromne investicije u životnu sredinu, u Zeleni fond bi trebalo da se opredeli i dodatni novac iz budžeta odnosno da on zaživi u punoj meri. Takvim fondom bi upravljalo Ministarstvo zaštite životne sredine u skladu sa realno postavljenim prioritetima, projektima koji su spremni i čekaju realizaciju i sl. Evropska unija opredeljuje sredstva za životnu sredinu naše zemlje, ali tek ako mi izdvojimo novac, i to je vrlo važno da bismo mogli da finansiramo sve projekte.\nFiskalni savet je ocenio da bi snažno povećanje ulaganja u zaštitu životne sredine trebalo da bude budžetski prioritet u 2019. i narednim godinama. Prema toj proceni potrebno godišnje povećanje izdvajanja iz budžeta za zaštitu životne sredine iznosi oko 1,2-1,4% BDP-a odnosno oko 500 miliona evra. Važno je i da bi takvo povećanje izdvajanja u zaštitu životne sredine pozitivno delovala na privredni rast u kratkom roku. Iako je Fiskalni savet ocenio da ne bi trebalo izgubiti 2019. godinu za investicije u životnu sredinu, država nažalost nije preduzela mere koje je preporučio Fiskalni savet i mi kao zemlja ne možemo ostvariti potreban napredak u 2019, osim ako država naknadno opredeli dodatna sredstva u ovoj godini.\nZa početak, potrebno je da Republika Srbija izradi svoju strategiju privrednog razvoja. Na osnovu nje će se odrediti koji će prioritetni sektori biti sektori budućnosti ove zemlje. Na osnovu toga će se moći odrediti i koliko nam energije treba, kakva saobraćajna infrastruktura i slično. Na osnovu toga videće se koliko otpada će nastajati, kakav će taj otpad biti.\nZatim bi se na osnovu tih podataka, kao i jasne opredeljenosti ka efikasnijoj zaštiti životne sredine, ka borbi i prilagođavanju klimatskim promenama kao ključnim stremljenjima, moglo odrediti u kom pravcu najviše ulagati iz Zelenog fonda. Da li su to obnovljivi izvori energije (OIE), da li je to energetska efikasnost u industriji ili zgradarstvu, da li je to industrija 4.0 u oblasti reciklaže i cirkularne ekonomije ili nešto potpuno novo.\nAko pod zеlеnim dinаrоm pоdrаzumеvаmo prihоde оd rаzličitih еkоlоških nаknаdа (zа pоsеbnе tоkоvе оtpаdа, zа zаgаđеnjе, zа zаštitu i unаprеđеnjе živоtnе srеdinе i drugе), a pоd zеlеnim fоndоm srеdstvа rаspоlоživа zа prеduzimаnjе mеrа zаštitе i unаprеđеnjа živоtnе srеdinе, idealna raspodela sredstava bila bi ona zasnovana na transparentnim pravilima i merljivim kriterijumima, jednaka za sve učesnike na tržištu, koja sve svoje korisnike obavezuje na javno osvedočenje o postignutim rezultatima na unapređenju i zaštiti životne sredine, do kojih su dodeljena sredstva, na direktan ili indirektan način dovela.\nInvesticije u zaštitu životne sredine su dugoročne kao i benefiti koji imamo od zdrave životne sredine. Sredstva se ulažu na osnovu prioriteta tako što se prvo rešavaju problemi koji su najgori/najopasniji i ugrožavaju najveći broj ljudi pa tako redom.\nUlaganja se vrše po jasnim kriterijumima bez uticaja politike i ličnih interesa u cilju zaštite i očuvanja Srbije kao zemlje i svih njenih građana. Prednost je data domaćim multidisciplinarnim timovima i dugoročno održivim rešenjima baziranim na najbolje dostupnim tehnologijama.\nTagovi: Aleksandar Jovović, Cementna industrija Srbije, Dejana Milinković, Fiskalni savet, Ivan Karić, Udruženje reciklera Srbije, Zeleni fond\nPočetna » Intervju » Reč stručnjaka (četvrti deo): Kako bi izgledala idealna raspodela sredstava iz Zelenog fonda?


Korisnici Programa za oporavak od poplava – stambeno zbrinjavanje iz Doboja, Zenice, Goražda, Bijeljine, Zavidovića i Travnika okončali su danas prvi od tri modula obuke u oblasti poduzetništva i malog biznisa. Ovim su započete opsežne aktivnosti koje finansira Evropska unija sa ciljem ekonomskog osnaživanja ugroženih porodica iz poplavama pogođenih područja.\nAida Halilović iz Goražda, jedna od polaznica obuke, istakla je kako je došla naučiti kako upravljati vlastitim biznisom. “Željela bih naučiti kao pokrenuti i održati svoj biznis i zadovoljna sam dosadašnjim treningom,” kazala je ona.\nPored korisnika paketa samozapošljavanja i pokretanja malog biznisa, kroz Program su odabrani i korisnici kojima će biti pružena pomoć u oblasti poljoprivredne proizvodnje i zapošljavanja. Kao rezultat, ukupno 214 domaćinstava iz 34 općine i grada u BiH će učestvovati u ekonomskom osnaživanju. Uz ekonomsko osnaživanje, Program će stambeno zbrinuti oko 2.800 osoba čiji su domovi uništeni ili oštećeni u poplavama i klizištima 2014. godine.\n“U saradnji s lokalnim vlastima, Evropska unija kontinuirano podržava oporavak lokalnih zajednica od posljedica poplava i klizišta u BiH. Za ovaj Program, Evropska unija je izdvojila oko 12,5 miliona eura. Obnavljamo infrastrukturu, ali istovremeno pomažemo i ekonomski razvoj. Ekonomski razvoj vrlo je važan za ljude u lokalnim zajednicama pogođenih područja jer osigurava nova radna mjesta i njihovu ekonomsku stabilnost,” rekao je Gianluca Vannini šef Sekcije operacija za socijalni razvoj, civilno društvo i prekograničnu saradnju Delegacije Evropske unije u BiH.\nOdabrani korisnici Programa će u narednom periodu steći vještine potrebne za razvijanje i vođenje vlastitih malih biznisa. Nakon završetka obuke bit će upriličena prezentacija poslovnih ideja i biznis planova, na osnovu kojih će polaznici obuke pristupiti registraciji malih biznisa. Korisnicima će biti nabavljena potrebna oprema i alati za pokretanje svojih poslovnih ideja, a u prvoj godini poslovanja bit će osigurano mentorstvo i savjetodavne usluge za sve novoosnovane male biznise.\n“Veoma nam je drago što, pored izgradnje i sanacije stambenih jedinica, imamo priliku i da učestvujemo u ekonomskom jačanju porodica čiji su domovi uništeni u poplavama i klizištima 2014. godine. Malo poduzetništvo stvara nova radna mjesta, razvija vještine i pruža mogućnosti za ekonomsko uključivanje socijalno ugroženih osoba, te predstavlja važan korak u oporavku zajednica” kazao je Edis Arifagić, šef Programa za lokalni razvoj UNDP-a u BiH.\nProgram za oporavak od poplava – stambenog zbrinjavanja pruža podršku samoodrživom oporavku kroz sanaciju i izgradnju stambenih jedinica i ekonomsko osnaživanje socijalno i ekonomski ugroženih osoba čiji su domovi oštećeni ili uništeni u poplavama i klizištima 2014. godine. Program, vrijedan 15 miliona eura, finansira Evropska unija sa 12,5 miliona eura u saradnji sa Vladom Federacije BiH, Vladom Republike Srpske, partnerskim općinama i gradovima i UNDP u BiH.


cargo-partner širi kapacitete logističkog centra u Slovačkoj - Cansee\ncargo-partner širi kapacitete logističkog centra u Slovačkoj\n05. September 2016. Tip: Vesti\nMeđunarodna logistička kompanija cargo-partner investira tri miliona evra u proširenje kapaciteta svog logističkog centra u Dunajskoj Stredi (Slovačka). Direktna konekcija sa terminalom za utovar kontejnera omogućuje nove opcije za pretovar i intermodalni transport u Hamburg, Bremenhafen, Kopar i Rijeku.\nKompanija cargo-partner trenutno poseduje dva moderna logistička centra u Slovačkoj, jedan u Bratislavi sa 14 000 paletnih mesta i jedan u Dunajskoj Stredi, sa 7 000 paletnih mesta.\nU januaru 2016. godine cargo-parter je započeo drugu fazu izgradnje svojih logističkih centara. Novi magacin, ukupne površine 7000 metara kvadratnih, raspolagaće sa više od 15 000 paletnih mesta. Izgradnja bi trebalo da bude završena do kraja leta.\nLogistički centar kompanije cargo-partner jedini je u Slovačkoj koji je odmah povezan sa Metransovim terminalom za utovar kontejnera. Sala za pretovar ima devet kapija kroz koje kontejneri mogu da se direktno utovare u voz. Od magacina kontejneri putuju najbržim intermodalnim rutama do luka Hamburga, Bremenhafena, Kopra i Rijeke. cargo-partner planira da uloži tri miliona evra u ovaj projekat.


Radončić podnosi krivičnu prijavu protiv premijera u Livnu: Ovo nije ni 1992. ni ratni period - BIGportal.ba\nMinistar bezbjednosti BiH Fahrudin Radončić oštro je reagirao na naredbu Kriznog štaba Livanjskog kantona odnosno preciznije premijera u LK Ivana Jozića u kojoj se navodi kako se zabranjuje ulazak državljana Bosne i Hercegovine na područje ovog kantona.\n“Dok se mi borimo sa koronavirusom, neki maštaju o paradržavnim projektima”, poručio je Radončić u oštroj poruci na svom Instagram profilu.\nKaže da mu je danas stigao zahtjev komandanta Kriznog štaba LK i, kako je rekao Radončić, “vjerovali ili ne zapovijedi kojom se zabranjuje ulazak državljana Bosne i Hercegovine na područje ovog kantona”.\n“Ne samo da ovaj zahtjev neću staviti kao tačku dnevnog reda Koordinacijskog tijela BiH za zaštitu i spašavanje, već ću, kao ministar sigurnosti BiH, u roku od sutra podnijeti krivičnu prijavu protiv Ivana Jozića, koji je potpisao oba akta.Tužioci i nadležni sud moraju naučiti pojedince čija je nadležnost državna granica i da Ustav BiH garantira pravo svakom građaninu da se slobodno može kretati svakom stopom njegove države. Ovo nije ni 1992. godina, ni ratni period, ovo su pandemija i separatizam, koji će biti pobijeđeni”, poručio je Radončić.\nPRVA ŽRTVA U CRNOJ GORI: Preminuo pacijent zaražen virusom korona


Partneri « Stan Na Dan Beograd\nProblem parkiranja u Beogradu je prisutan već dugo stoga pogledajte sajt našeg partnera i pronadjite odgovarajući parking. Ulice u širem centru grada su izdeljene po parking zonama gde je trajanje parkinga ograničeno na 1 sat u crvenoj, 2 u žutoj i 3 u zelenoj zoni. Javne garaže su često pune i ima ih na samo par lokacija u gradu, tako da često nisu blizu odredišta vozača.\nU isto vreme, privatna parking mesta su prazna i neiskorišćena. U vremenu kada svako sa sobom ima pametni telefon i pristup internetu, javila se nova, revolucionarna, mogućnost – deljenje parking mesta. Lako parkiraj je internet servis koji spaja vlasnike parking mesta sa onima kojima je parking potreban – lako i bez ličnog upoznavanja.


Rusija protjeruje deset američkih diplomata\n21.04.2021 / 16:39 Svijet - Moskva\nRusija je u srijedu objavila da protjeruje deset američkih diplomata.\nMinistarstvo vanjskih poslova saopćilo je da je zamjeniku šefa ambasade Sjedinjenih Američkih Država u Moskvi uručena diplomatska nota sa listom diplomata proglašenih personom non grata, ili nepoželjnom osobom.\nU saopćenju se navodi da diplomate imaju rok od mjesec dana da napuste Rusiju, odnosno do 21. maja.\n“Ova mjera je jednak odgovor na neprijateljske postupke američke strane protiv određenog broja uposlenika ruske ambasade u Washingtonu i generalnog konzulata Rusije u New Yorku, koji su neosnovano proglašeni personom non grata”, ističe se u saopćenju.\nMinistarstvo je također poručilo da će objaviti daljnje mjere odgovora na posljednji val ilegalnih američkih sankcija protiv Rusije.\nSjedinjene Američke Države (SAD) su 15. aprila objavile nove sankcije Moskvi, samo dva dana nakon što su američki zvaničnici predložili da bi lideri dvije države mogli održati sastanak.


Novi zakon usporava trotinete, a jedan grad u Srbiji uvodi kaznu za vožnju | Luftika\nNovi zakon usporava trotinete, a jedan grad u Srbiji uvodi kaznu za vožnju\nElektrični trotineti postali su prilično uobičajena pojava na ulicama srpskih gradova. Uprkos tome, još uvek ne postoji zakon koji reguliše njihovu upotrebu, a sudari sa drugim vozilima takođe nisu bili retkost.\nU Agenciji za bezbednost saobraćaja kažu da se uveliko radi na novom Zakonu o bezbednosti saobraćaja, kojim će biti uređena i pravila vožnje električnim trotinetima.\nKorona virus i Astrazeneka: Sva pitanja i odgovori o vakcini koja se…\nPomoćnica direktora Agencije za bezbednost saobraćaja Svetlana Miljuš kaže da se očekuje da će predlog novog zakona Zakonu o bezbednosti saobraćaja biti gotov do kraja ove godine.\n“Ukoliko su na trotoaru da se ne kreću brzinom koja je veća od brzine hoda, a to je oko šest kilometara na čas, jer pešaci ne očekuju da se pojavi neko ko se brže kreće od njih. Treba da vode računa i o deci, da se ne zaleću da ih ne bi povredili, jer roditelji slobodnije puste decu da se kreću na trotoaru”, upozorila je Miljuš, a preneo 021.\nElektrični trotineti postali su popularni u poslednje dve godine, a posebno, za vreme pandemije koronavirusa, kada je poželjno izbegavati javni prevoz. Uz to, lako ih je voziti, a pogodni su i za parkiranje, pa se masovno koriste širom sveta, gde predstavljaju i turističku atrakciju.\nStop trotinetima na kraljevačkim šetalištima\nU poslednje vreme Kraljevčani su svedoci sve češće i masovnije vožnje električnih trotineta na ulicama grada Kraljeva, uglavnom u zoni zabrane kretanja određene vrste vozila u pešačkim zonama, delovima naselja i trgovima po kojima je dozvoljeno isknjučivo kretanje pešaka, piše GZS.\nImajući u vidu da se trotineti kreću većom brzinom od pešaka i predstavljaju bezbednosni rizik i da mogu izazvati povrede, ali i daleko veće posledice, Saobraćajna inspekcija Odeljenja za inspekcijske poslove i Odeljenje komunalne policije su saopštenjem obavestili građane da će ubuduće vršiti pojačan nadzor nad primenom Odluke o tehničkom regulisanju sabraćaja na teritoriji grada Kraljeva.\n– Upozoravamo roditelje maloletne dece, rođake i druga punoletna lica koja, u ime maloletnika, uz lične isprave, iznajmljuju električne trotinete, da to čine na ličnu odgovornost, imajući u vidu da nisu ispoštovane nikakve mere u pogledu bezbednosti i zaštite kako lica koja upravljaju trotinetom tako i slučajnih prolaznika i pešaka – navodi se u saopštenju.\nU vezi sa tim Saobraćajna inspekcija i Komunalna policija će ubuduće podnositi prekršajne prijave protiv prekršilaca Odluke o tehničkom regulisanju saobraćaja, pri čemu je za fizička lica zaprećena kazna od 5.000 do 75.000 dinara.\noznakebezbednost u saobracaju elektricni trotineti incident u saobraćaju kraljevo novi zakon sta su elektricni trotineti vožnja trotineta


AKO BUDE PARA: Opštine plaćaju đačku užinu : Nadlanu.com\nAKO BUDE PARA: Opštine plaćaju đačku užinu\nObjavljeno 19. avg 2013. / 15:35:26\nPrema Zakonu o osnovama sistema obrazovanja i vaspitanja i Zakonu o osnovnoj školi, koji se primenjuju počev od školske 2013/14. godine, škola u okviru školskog objekta, u saradnji sa savetom roditelja, organizuje ishranu za učenike, rekao je pomoćnik ministra prosvete Ljubiša Antonijević.\n"Aktiviranjem đačkih kuhinja moći će da se zaposle novi ljudi, dve do tri servirke, kuvarice", rekao je pomoćnik ministra prosvete i naveo da i u slučaju da roditelji sami finansiraju užinu, to će biti mnogo manje nego da svakog dana daju deci džeparac za hranu u pekari ili na kiosku.\n"Mi u ovom trenutku činimo velike napore u iznalaženju rešenja da finansiramo tekuće obaveze iz domena obrazovanja i dečje zaštite", rekla je Tanjugu gradski sekretar za obrazovanje i dečju zaštitu Ljiljana Jovčić i navela da su odlukom Republike, tekući prihodi Beograda za ovu godinu smanjeni za 6,8 milijardi dinara.\n"Da ne govorimo o kontroli hrane, distributivnim kuhinjama, stručnim licima koja poslužuju, kao i posebnim potrebama pojedine dece", rekla je Jovčić.\nStatutom Beograda još ranije je predvideno da gradska opština organizuje prevoz dece i njihovih pratilaca za pripremni predškolski program na udaljenosti većoj od dva kilometra, kao i osnovaca na udaljenosti većoj od cetiri kilometra od sedišta škole.\nInače, u beogradskim školama roditelji osnovaca koji već imaju ručak u školi, prosečno mesečno izdvajaju oko 3.000 dinara, ali cena varira u zavisnosti od toga da li su uključeni i doručak i ručak (na primer u produženom boravku), kao i od koga se hrana nabavlja.


Šešeljeve pretnje novinarki Čongradin su posledica negiranja genocida - Politika - Dnevni list Danas\nPočetna » Politika » Šešeljeve pretnje novinarki Čongradin su posledica negiranja genocida\nInicijativa mladih za ljudska prava reagovala je povodom današnjeg obraćanja poslanika SRS Vojislava Šešelja u Skupštini Srbije u kom je izvređao i uputio pretnje novinarki našeg lista Snežani Čongradin. Njihovo saopštenje prenosimo u celosti.\n0Piše: Danas Online 16. jula 2019. 15.26 Izmenjeno: 15.39\nU ovom nasilničkom aktu, Vojislav Šešelj nije poštedeo uvreda ni Stašu Zajović kao ni preminulu Biljanu Kovačević Vučo. Svođenje reči i dela žena na njihov fizički izgled i grube uvrede istog deo je seksističke i mizogine politike koju sprovodi Vojislav Šešelj.\nPretnje upućene Snežani Čongradin su direktna posledica negiranja i ćutanja predstavnika države Srbije o odgovornosti za genocid u Srebrenici i nepostojanja elementarne ljudske empatije prema porodicama žrtava genocida. Umesto da se u ovim danima, osude pretnje od strane Šešelja, kao i nasilni pokušaj prekidanja pozorišne predstave “Srebrenica: Kad mi ubijeni ustanemo”, premijerka Ana Brnabić je ponovo iskoristila priliku da negira genocid u Srebrenici manipulišući brojem žrtvama srpske nacionalnosti u Podrinju, koje umesto igre brojevima takođe zaslužuju priznanje i poštovanje od strane države Srbije.\nInicijativa mladih za ljudska prava, Snežana Čongradin, Srebrenica, vojsialv seseljBeograd


Pritužba protiv Fudbalskog saveza Srbije zbog diskriminacije ženskih fudbalskih klubova u vezi sa ostvarivanjem prava na isplatu naknade troškova uloženih u razvoj igračica • Poverenik za zaštitu ravnopravnosti\nMišljenja i preporuke Mišljenja i preporuke u postupku po pritužbama Pol / Rod Pritužba protiv Fudbalskog saveza Srbije zbog diskriminacije ženskih fudbalskih klubova u vezi sa ostvarivanjem prava na isplatu naknade troškova uloženih u razvoj igračica\ndel. br. 404/2011 datum: 5. 4. 2011.\nPostupajući u okviru zakonom propisane nadležnosti da prima i razmatra pritužbe zbog povreda odredaba Zakona o zabrani diskriminacije, daje mišljenja i preporuke i izriče zakonom utvrđenje mere (čl. 33. st. 1. t. 1. Zakona o zabrani diskriminacije „Službeni glasnik RS” br. 22/2009), povodom pritužbe Ženskog fudbalskog kluba K. iz K., Poverenica za zaštitu ravnopravnosti daje\nOdlukom Komisije za žalbe Fudbalskog saveza Srbije br. 24-109/3 od 26. avgusta 2010. godine o stavljanju van snage odluke Arbitražne komisije ženskog fudbala FSS br. 20-85/2 od 17. juna 2010. godine kojom je bilo utvrđeno pravo ŽFK K. na isplatu naknade troškova uloženih u razvoj igračice A. A., izvršen je akt diskriminacije na osnovu ličnog svojstva – pola, tako što je neopravdano napravljena razlika između igrača i igračica fudbala.\nPoverenica za zaštitu ravnopravnosti, saglasno članu 33. stav 1. tačka 1. i članu 39. stav 2. Zakona o zabrani diskriminacije, daje Fudbalskom savezu Srbije\n1. Fudbalski savez Srbije će preduzeti sve neophodne mere da se uklone posledice odluke Komisije za žalbe Fudbalskog saveza Srbije br. 24-109/3 od 26. avgusta 2010. godine, i to tako što će:\na) staviti van snage ovu odluku ukoliko za to postoje uslovi u skladu sa opštim aktima FSS, ili\nb) Fudbalski savez Srbije nadoknaditi troškove ŽFK K. u skladu sa odlukom Arbitražne komisije ženskog fudbala FSS br. 20-85/2 od 17. juna 2010. godine, ili\nv) na drugi prikladan način obezbediti otklanjanje posledica diskriminatorne odluke.\n2. Fudbalski savez Srbije će preduzeti sve neophodne mere da nadležni organi FSS ubuduće primenjuju opšta akta FSS na muške i ženske fudbalske klubove, odnosno na igrače i igračice, bez diskriminacije.\n3. Fudbalski savez Srbije će se starati da prilikom donošenja, izmene, tumačenja i primene opštih akata FSS postupa u skladu sa načelom jednakosti, kao i da u svom delovanju promoviše i razvija nediskriminatornu praksu.\n4. Fudbalski savez Srbije će obavestiti Poverenicu za zaštitu ravnopravnosti o preduzetim radnjama u roku od 30 dana od dana prijema mišljenja sa preporukom.\nPritužbom protiv odluke Komisije za žalbe Fudbalskog saveza Srbije br. 24-109/3 od 26. avgusta 2010. godine, poverenici za zaštitu ravnopravnosti obratio se M. M., … Ženskog fudbalskog kluba K. u kojoj je naveo da su postupanjem organa Fudbalskog saveza Srbije igračice ŽFK K., kao i igračice ostalih ženskih fudbalskih klubova diskriminisane, i to tako što se ženskim fudbalskim klubovima ne priznaje pravo na isplatu naknade troškova uloženih u razvoj igračica, dok se ta naknada priznaje muškim fudbalskim klubovima. U prilog iznetih tvrdnji dostavio je odluku br. 24-1309/3 od 26. avgusta 2010. godine Komisije za žalbe, kojom je stavljena van snage prvostepena odluka Arbitražne komisije ženskog fudbala FSS br. 20-85/2 od 17. juna 2010. godine. Prvostepenom odlukom Arbitražne komisije usvojen je zahtev podnosioca pritužbe za isplatu naknade troškova uloženih u razvoj igračice A. A., koja je u letnjem prelaznom roku 2009/2010 godine prešla iz ŽFK K. u klub Prve fudbalske lige za žene ŽFK S. iz S. Komisija za žalbe se u odluci pozvala na zvanično tumačenje Komisije za pravna pitanja br. 19-1856/1, u kojem je navedeno da Prva i Druga fudbalska liga za žene jesu nacionalna takmičenja, ali da se odredbe važećih Pravilnika o statusu igrača i Pravilnika o naknadi troškova uloženih u razvoj igrača isključivo primenjuju na igrače Super i Prve lige, a ne i na igračice ženskog fudbala.\nPodnosilac pritužbe je predočio da po ovom pitanju već postoji tumačenje Komisije za pravna pitanja od 11. marta 2010. godine, doneto na zahtev Arbitražne komisije u prvostepenom postupku u odluci br. 19-104/2 – „Druga liga za žene FSS je nacionalna liga i za tu ligu primenjuje se član 27. Pravilnika o statusu igrača FSS i član 3. Pravilnika o načinu utvrđivanja naknade troškova uloženih u razvoj igrača, u svemu kao za Super i Prvu ligu Srbije.”\nMeđutim, i pored navedene odluke Komisije za pravna pitanja (koja je objavljena u „Službenom listu Fudbal”), Komisija za žalbe se povodom ovog slučaja obratila Komisiji za pravna pitanja i tražila da se izjasni da li se na igračice ženskih fudbalskih klubova Prve i Druge ženske lige primenjuju odredbe člana 27. Pravilnika o statusu igrača i članova 3. i 8. Pravilnika o utvrđivanju naknade troškova uloženih u igrače. Komisija za pravna pitanja je dostavila tumačenje i ukazala Komisiji za žalbe da su Prva i Druga fudbalska liga za žene nacionalna takmičenja, ali da se odredbe važećih Pravilnika o statusu igrača i Pravilnika o načinu utvrđivanja naknade troškova uloženih u razvoj igrača isključivo primenjuju na igrače Super i Prve lige, a ne i na igračice ženskog fudbala. Podnosilac pritužbe se nakon stavljanja van snage prvostepene odluke obratio i svim ostalim organima FSS, a jedini odgovor je dobio od Komisije za pravna pitanja, i to da nema mesta podizanju zahteva za zaštitu Pravilnika, kao pravnog leka.\nS obzirom na izneto, podnosilac pritužbe smatra da je Fudbalski savez Srbije, odnosno njegovi organi, svojim odlukama doveo u neravnopravan položaj igračice ženskih fudbalskih klubova u odnosu na igrače muških fudbalskih klubova, uprkos činjenici da su svi registrovani klubovi, i muški i ženski, članovi jedinstvenog Saveza, deklarativno izjednačeni u pravima i obavezama.\nUz pritužbu, dostavljene su odluke organa Fudbalskog saveza Srbije, kao i podneti zahtevi i žalbe podnosioca pritužbe.\nPoverenica za zaštitu ravnopravnosti sprovela je postupak u cilju utvrđivanja pravno relevantnih činjenica i okolnosti. U postupku je pribavljeno izjašnjenje Fudbalskog saveza Srbije br. 05-316/2 od 24. februara 2011. godine, u kome je navedeno sledeće:\n– da ženski fudbal u svim fudbalskim savezima zemalja regiona i bližeg okruženja, kao i kod nas, ima apsolutni status amaterskog fudbala, odnosno igračice ženskog fudbala imaju status igračica amaterki, pa shodno tome nema mogućnosti ostvarivanja prava na naknadu troškova uloženih u razvoj igračica. Ovo iz razloga što je kvalitet ženskog fudbala, organizovanost, rad u klubovima, kao i infrastruktura još uvek daleko od uslova potrebnih da bi mogao da se dostigne bar minimum nivoa koji zahteva profesionalno bavljenje fudbalskim sportom,\n– da Fudbalski savez Srbije finansijski podržava ženski fudbal i to tako što je izvršio uplate novčanih sredstava ženskim fudbalskim klubovima, kako u tekućoj, tako i u prethodnoj sezoni. Bez navedene finansijske pomoći većina ženskih klubova bi se ugasila,\n– da je u Fudbalskom savezu Srbije u toku rad na izradi novih propisa FSS, između ostalog i Pravilnika o registraciji, statusu i transferu igrača koji će regulisati i pitanje prava na troškove uloženih u razvoj igrača. U postupku javne rasprave, koja je okončana 31. januara 2011. godine, svi zainteresovani su mogli dostaviti svoje sugestije i predloge, uključujući i ženske fudbalske klubove,\n– da nema neopravdane pravljenja razlike i neravnopravnosti između igračica ženskog fudbala u odnosu na igrače u muškim fudbalskim klubovima.\nUz izjašnjenje na pritužbu Fudbalski savez Srbije nije dostavio nijedan dokaz iz koga bi se moglo utvrditi postojanje razlike između igrača i igračica u pogledu njihovog statusa amatera/amaterki ili profesionalnih sportista /sportistkinja. Zbog toga je tvrđenje da zbog statusa igračica amaterki „nema mogućnosti ostvarivanja prava na naknadu troškova uloženih u razvoj igračica”, ostalo na nivou puke konstatacije.\nAkt diskriminacije označava svako neopravdano pravljenje razlike ili nejednako postupanje, odnosno propuštanje (isključivanje, ograničavanje ili davanje prvenstva), u odnosu na lica ili grupe kao i na članove njihovih porodica, ili njima bliska lica, na otvoren ili prikriven način, a koji se zasniva na nekom stvarnom ili pretpostavljenom ličnom svojstvu. Neposredna diskriminacija postoji ako se lice ili grupa lica, zbog njegovog odnosno njihovog ličnog svojstva u istoj ili sličnoj situaciji, bilo kojim aktom, radnjom ili propuštanjem, stavljaju ili su stavljeni u nepovoljniji položaj, ili bi mogli biti stavljeni u nepovoljniji položaj , dok diskriminacija na osnovu pola postoji ako se postupa protivno načelu ravnopravnosti polova, odnosno načelu poštovanja jednakih prava i sloboda žena i muškaraca u političkom, ekonomskom, kulturnom i drugom aspektu javnog, profesionalnog, privatnog i porodičnog života .\nPoverenica za zaštitu ravnopravnosti je nakon sprovedenog postupka utvrdila da je Fudbalski savez Srbije jedinstven, odnosno da su članovi Fudbalskog saveza Srbije i muški i ženski fudbalski klubovi, pa se propisi Fudbalskog saveza Srbije ne mogu selektivno primenjivati, tako što će se određene odredbe primenjivati samo u odnosu na igrače u muškim fudbalskim klubovima, a ne i na igračice u ženskim fudbalskim klubovima.\nOdredbom člana 3. Pravilnika o načinu utvrđivanja naknade troškova uloženih u razvoj igrača propisano je da pravo na naknadu troškova uloženih u razvoj igrača imaju klubovi svih stepena takmičenja prilikom prelaska njihovih igrača u klubove Super i Prve lige za igrače do 23 godine života, a za ulaganje u njihov razvoj u periodu od 12-21 godine života. Saglasno tome, Komisije za pravna pitanja u svojoj odluci br. 19-104/2, sagledavajući faktičko stanje u ženskom fudbalu, pravilno je konstatovala da je Druga liga za žene FSS nacionalna liga i za tu ligu primenjuje se član 27. Pravilnika o statusu igrača FSS i član 3. Pravilnika o načinu utvrđivanja naknade troškova uloženih u razvoj igrača, u svemu kao za Super i Prvu ligu Srbije.”\nStavovi izraženi u kasnijim odlukama Komisije za žalbe, odnosno Komisije za pravna pitanja koji se odnose na neprimenjivost opšteg akta Fudbalskog saveza Srbije na igračice fudbala nisu prihvatljivi jer su suprotni navedenim odredbama Zakona o zabrani diskriminacije, kao i Zakona o sportu i Pravilnika o načinu utvrđivanja naknade troškova uloženih u razvoj igrača. Takođe, nepostojanje posebnog pravilnika za igračice ne oslobađa Fudbalski savez Srbije obaveze da pravilno primeni odredbe postojećih pravilnika, što u konkretnom slučaju znači da se pravilnici moraju primenjivati i na igračice fudbala.\nPoverenica za zaštitu ravnopravnosti je stava da najava donošenja posebnog pravilnika kojim bi se regulisao položaj igračica fudbala nije sama po sebi nedopuštena, ali da ukoliko novi opšti akti budu uredili položaj igrača i igračica fudbala na različit način, Fudbalski savez Srbije mora da vodi računa da svaka nejednakost zasnovana na ličnom svojstvu mora da bude opravdana zakonitim ciljem, kao i da sredstva za postizanje tog cilja moraju da budu primerena i nužna . Imajući u vidu popularnost fudbala i značaj koji Fudbalski savez Srbije ima u našem društvu, Poverenica upućuje i preporuku da FSS ubuduće vodi računa da prilikom donošenja, izmene, tumačenja i primene opštih akata FSS postupa u skladu sa načelom jednakosti, kao i da u svom delovanju promoviše nediskriminativnu praksu.\nCeneći utvrđene činjenice i pravne propise, Poverenica za zaštitu ravnopravnosti saglasno članu 33. stav 1. tačka 9. Zakona o zabrani diskriminacije, daje mišljenje da je odlukom Komisije za žalbe Fudbalskog saveza Srbije br. 24-109/3 od 26. avgusta 2010. godine izvršen akt diskriminacije na osnovu ličnog svojstva – pola, jer su organi Fudbalskog saveza Srbije donetim odlukama neopravdano stavili u nepovoljniji položaj igračice ženskih fudbalskih klubova u odnosu na igrače muških fudbalskih klubova.


Policijski sindikat Srbije - LUXEMBOURG, 08/09.11.2007\nEUROFEDOP / EPU /\nTRADE COUNCIL POLICE\nDana 8 i 9. 11. 2007. godine u Luksemburgu je u kongresnoj dvorani ”Jean-Monnet-Centre”, održan Kongres evropskih sindikata policije i bezbednosti. Kongresu su prisustvovali najveći sindikati evropskih policija i bezbednosti iz Nemačke, Austrije, Francuske, Belgije, Holandije, Italije, Mađarske i Rumunije.\nNa lični poziv generalnog sekretara EUROFEDOPA gospodina Berta Van Kalemberga i predsednika EPU gospodina Hermanna Feinera, Kongresu je prisustvovala i delegacija Policijskog sindikata Srbije, koju su predstavljali predsednik Veljko Mijailović, generalni sekretar Pavle Heđeši i član izvršnog odbora Branka Laketa.\nPored analize dosadašnjeg rada i teme Kongresa ”Reforme penzionog sistema u Evropi”, predstavnici navedenih sindikata evropskih policija su posebnu pažnju posvetili našoj delegaciji i izlaganju predsednika Policijskog sindikata Srbije Veljka Mijailovića koji je izneo stanje i aktuelne probleme sa kojima se susreće Polcijski sindikat Srbije u svom radu.\nPredsednik Veljko Mijailović je u svom izlaganju pred predstavnicima evropskih sindikata policije obrazložio problematiku nedostatka dijaloga između predstavnika sindikata i Ministarstva unutrašnjih poslova Republike Srbije kao poslodavca, na čelu sa aktuelnim ministrom unutrašnjih poslova.\nPoseban akcenat je stavljen na “nedostatak dijaloga i komunikacije” između predstavnika našeg sindikata i Ministarstva policije sa druge strane, te se kao jedinom alternativnom rešenju pribeglo medijskom obraćanju sindikata javnosti Srbije.\nZbog istupanja u medijima kao ovlašćenog predstavnika Policijskog sindikata Srbije i ukazivanja na probleme sa kojom se sindikat svakodnevno susreće, Veljko Mijailović je udaljen sa posla iz Ministarstva unutrašnjih poslova.\nIzlaganje predsednika Veljka Mijailovića je naišlo na veliko interesovanje predstavnika evropskih sindikata policije i bezbednosti koji su nakon toga pojedinačno podržali napore i stav sindikata da mora postojati zdrav i partnerski odnos između sindikata sa jedne i poslodavca sa druge strane, podsetivši na praksu u njihovim zemljama.\nPredsednik Evropske policijske unije sindikata /EPU/ gospodin Hermann Feiner je posebno pozdravio naš dolazak na Kongres, kao i napore naše zemlje za priključenje Evropskoj uniji i potpisanom sporazumu o pridruživanju, ali je naglasio da je nedopustivo da jedan sindikat policije kao što je Policijski sindikat Srbije ima problema u uspostavljanju dijaloga sa poslodavcem, jer je praksa evropskih zemalja da poslodavci posebnu pažnju posvećuju svojim sindikatima.\nGospodin Feiner je istakao da će se lično založiti, kako on tako i sve članice EPU, da pruže maksimalnu podršku Policijskom sindikatu Srbije i njegovom rukovodstvu, posebno predsedniku Veljku Mijailoviću koji je dobio otkaz.\nEPU kao članica EUROFEDOP-a i INFEDOP-a ima mehanizme za podršku drugim sindikatima, pa će problem biti izložen na najvišem vrhu u Evropskom parlamentu gde imaju svog predstavnika. On je takođe naglasio da se mora započeti ozbiljan dijalog između sindikata i poslodavca koji je u interesu kako zaposlenih tako i države kao poslodavca, jer se u Evropi uveliko radi na vrlo važnim pitanjima iz oblasti socijalne i penzijske zaštite, te tako i Srbija mora da radi na tome, naravno, uz saglasnost i kompromis sa sindikatima.\nOno što se može zaključiti sa održanog Kongresa je to da je Policijski sindikat Srbije podržan u svojim naporima da se uspostavi socijalni dijalog sa poslodavcem, da su razmenjena ogromna iskustva sa predstavnicima drugih evropskih sindikata policije, da su napravljeni ozbiljni kontakti za dalju saradnju, a posebno u oblasti dalje edukacije sindikalnog organizovanja, rada i napretka u cilju ostvarivanja što boljih uslova rada za članstvo, ali i sve zaposlene u Ministarstvu unutrašnjih poslova Republike Srbije.\nBeograd 14. novembar. 2007. godine


Protest Pekinga zbog rasporedjivanja američkog sistema THAAD u Južnoj Koreji\nKina je danas saopštila da je uložila oštar protest Seulu zbog rasporedjivanja američkog antiraketnog sistema THAAD u Južnoj Koreji, kao odgovor na nove nuklerane probe Pjongjanga.\n„Još jednom tražimo od Južne Koreje i SAD da ozbiljno shvate zabrinutost po pitanju bezbednosti i interese Kine… da obustave rasporedjivanje koje je u toku i da uklone opremu o kojoj je reč“, izjavio je danas portparol ministarstva spoljnih poslova Kine Geng Šuang.\nJužna Koreja je saopštila danas da je vojska SAD završila postavljanje dodatnih baterija sistema THAAD na jugoistoku zemlje.\nTHAAD (Terminal High-Altitude Area Defense) se obično sastoji od šest lansera sa 48 projektila, ali su do sada samo dva lansera operativna.\nIstovremeno je Kina je apelovala da Savet bezbednosti UN mora da reaguje „usvajanjem neophodnih mera“ protiv Severne Koreje. Šef kineske diplomatije Vang Ji je rekao da su sankcije samo „polovina rešenja“ a da se druga polovina odnosi na dijalog i pregovore.\n„Verujemo da su sankcije i pritisci na režim Kim Džong Un-a samo polovina rešenja severnokorejskog pitanja… Druga polovina rešenja se odnosi na dijalog i pregovore. Samo uz angažovanje obe poluge istovremeno deblokiraćemo nuklearno pitanje na poluostrvu … Nijednu od njih ne bi trebalo ignorisati“, rekao je Vang.\nI kineski predsednik Si Djinping juče je u telefonskom razgovoru sa američkim kolegom Donaldom Trampom rekao da se Kina zalaže za rešavanje nuklearnog programa Severne Koreje mirnim putem i putem dijaloga.\nSAD su predložile uvodjenje embarga na naftu Severnoj Koreji kao i zabranu izvoza tekstila te zemlje, navodi se u nacrtu rezolucije UN koji je sinoć dostavljen članicama Saveta bezbednosti UN.\nNovi nacrt rezolucije o uvodjenju oštrijih sankcija Severnoj Koreji usledio je nakon što je ta zemlja 3. septembra izvela šestu nuklearnu probu hidrogenske bombe.\nToj zemlji je ranijim rezolucijama i kasnije medjunarodnim sankcijama zabranjen nuklearni program, kao i program proizvodnje balističkih raketa.


Povećan broj vakcinisanih u Kantonu Sarajevo\nZDRAVSTVO Nakon epidemije morbila\nRoditelji su konačno shvatili važnost vakcinacije\nOd januara do maja ove godine u Kantonu Sarajevo povećan je obuhvat vakcinacijom za prvu i drugu dozu vakcine MPR (morbili, rubela, parotitis).\nRezultat je to zajedničke akcije Ministarstva zdravstva KS i Zavoda za javno zdravstvo, čiji je cilj da se zaustavi, kako je navedeno, neprihvatljivo nizak stepen vakcinacije predškolske djece u Kantonu Sarajevo.\nIz Odjela za imunizaciju Zavoda navode da je u prvih pet mjeseci ove obuhvat primovakcinacije (MPR 1) za ciljnu skupinu od 12 do 24 mjeseca života iznosio 94 posto. Obuhvat druge vakcine (MPR 2), za ciljnu skupinu od pet do šest godina, 91,3 posto.\nU saopćenju za javnost Pres-služba KS navodi da je, poređenja radi, u 2017. godini godišnji obuhvat vakcinama MPR 1 iznosio 40,1 posto, a obuhvat MPR 2 56 posto.\n- S obzirom na to da se radilo o niskim procentima izbijanja epidemije, u određenom trenutku s velikim brojem oboljelih, bilo je očekivano - navodi se.\nMinistrica zdravstva Kantona Sarajevo Amela Sofić rekla je da je to ogroman uspjeh za unapređenje Programa imunizacije u Kantonu Sarajevo.\n- Svi učesnici procesa dali su veliki doprinos i dokazali smo da zajedničkim aktivnostima možemo postići odlične rezultate. Napokon o epidemiji možemo razgovarati kroz uspjeh u obuhvatu vakcinacijom, a ne samo kroz negativne pokazatelje, broju oboljelih i komplikacijama - rekla je.\nPres-služba KS podsjeća da je u januaru ove godine u KS, kao i okruženju, izbila epidemija morbila.\nMorbile Kanton Sarajevo\nĐilas: Režim Aleksandra Vučića opstaje zato što šute akademici, profesori, novinari,...\nKoronavirus nije ubio duh Sarajeva i filmske smotre koja je u svijetu prepoznatljiva\n"DOSTA JE ŠUTNJE"\nPlatforma za progres održala mirne proteste u Banjoj Luci


Etno Mreža | Godišnja skupština u Velikom Gradištu\nGodišnja skupština umetničko zanatske zadruge Jefimija, koja obuhvata članice iz Velikog Gradišta, Golupca i Kučeva je održana 16. aprila 2007. u novo opremljenim prostorijama centra za rukotvorine u Gradištu.\nAgenda sastanka je obuhvatala reviziju ciljeva i usaglašavanje oko kalendara dešavanja na regionalnom nivou na kojima će zadruga biti predstavljena. Članice zadruge Jefimija su se takođe složile da će blisko sarađivati sa članicama zadruge \_'Zanart\_' iz Negotina u cilju objedinjenog nastupa na manifestaciji \_'Dani Homolja u Beču\_' koja će se odrzati 21. aprila 2007. Ovo dešavanje organizuje klub srpske dijaspore u Austriji pri čemu je očekivani broj posetilaca preko 1.500.\nDogađaj će uključiti prezentacije srpske privrede pored kojih će bii postavljeni i posebni štandovi s Etno proizvodima, uključujući i izvedbe narodnih plesova i etno muzike, zajedno s modnom revijom.\nCilj učešća Etno mreže na ovoj manifestaciji jeste da privuče pažnju srba u rasejanju koji bi investirali u očuvanje domaće tradicije što bi rezultiralo povećanjem prihoda i razvojem malih mesta u domovini iz koje su oni potekli.


Kia radi na novom vodećem električnom automobilu – Danasnje\nHome/Automobili/Kia radi na novom vodećem električnom automobilu\n0 12,980 1 minut citanja\nVeruje se da korejska marka priprema električni automobil visokih performansi.\nKia je spremna da predstavi električni automobil visokih performansi zasnovan na konceptu Imagine koji je debitovan 2019. godine (na slici gore), navodi se u izveštaju magazina AutoEkpress iz Velike Britanije.\nTehnički detalji Kijinog vodećeg električnog automobila za sada su još uvek u toku, ali časopis izveštava da će se u evropskim salonima naći 2021. godine.\nKia Australia kaže da želi model, ali prerano je reći da li će električni automobil visokih performansi stići do lokalnih salona.\n„Kia Motors Australia nije skrivala činjenicu da želimo da se električno (vozilo) pridruži našem lokalnom asortimanu i nastavljamo da sledimo tu želju“, rekao je portparol Kia Australije za CarAdvice.\n„Čim dobijemo palac na vrhu iz centrale, uzećemo sve električne modele koji su nam dostupni.“\nIako Kia tek treba da potvrdi detalje o svom najnovijem električnom automobilu, očekuje se da će se zasnivati na novoj platformi koja se deli sa sestrinskom markom Hiundai, a isporučivaće se sa 800-voltnim električnim sistemom koji pruža 480 kilometara dometa i vremenom punjenja manje od 20 minuta kada koristite brzi punjač od 350 kV.\nIako podaci o performansama još uvek tajne vodeće marke Kia električnih automobila ostaju tajna, britanski izveštaj kaže da će imati ogromne podatke.\nMercedes-AMG ismeva Porscheov rekord na Nurburgringu


Uprava za vanredne situacije apeluje na građane da ne pale vatru na otvorenom prostoru\nIzvor: Radio 021, 11.Okt.2018, 15:37\nIz Uprave podsećaju da je zabranjeno loženje otvorene vatre u šumi i na udaljenosti od 200 metara od ruba šume, izuzev na određenim, vidno obeleženim mestima. >> Pročitaj celu vest na sajtu Radio 021 <<\nU ovom periodu pripreme zemljišta, poljoprivrednici često spaljuju korov i ostatke useva, pa postoji opasnost da se vatra prenese na susedne parcele, vinograde i voćnjake, kao i na druge objekte, što može prouzrokovati veliku materijalnu štetu.\nČesti su i slučajevi nekontrolisanog spaljivanja suve trave i niskog rastinja pored puteva, u blizini šuma i vikend naselja.\nProteklih nedelja registrovano je povećanje broja požara na otvorenom prostoru, pa se apeluje na građane da odgovornim postupanjem doprinesu očuvanju prirode i materijalnih dobara. Takođe, građani bi trebalo da obrate posebnu pažnju na moguće izbijanje požara u svojoj okolini, te da saznanja o tome odmah prijave nadležnoj policijskoj stanici.\nApel: Pažljivo sa spaljivanjem žetvenih ostataka\nZbog intenzivnih poljoprivrednih radova i radova na otvorenom prostoru, koje prati povećana opasnost od izbijanja i širenja požara, Uprava za vanredne situacije podseća građane da Zakon o zaštiti od požara zabranjuje spaljivanje ostataka strnih useva, biljnih ostataka i smeća na otvorenom prostoru....


RTS :: MOL liga: Brašov je pao u Beogradu\nOstali sportovi MOL liga: Brašov je pao u Beogradu\nsubota, 26. nov 2016, 02:00 -> 02:07\nIzvor: HK Beograd, RTS\nHK Beograd - Korona Brašov 3:1 (0:1, 2:0, 1:0)\nHokejaši Beograda su pružili sjajnu partiju i ostvarili veliki uspeh savladavši favorizovanu ekipu Korone iz Brašova rezultatom 3:1. Bila je to četvrta pobeda u sezoni za beogradsku ekipu, a druga uzastopna.\nUprkos tome što je rumunski tim sa jednim golom prednosti otišao na prvi odmor, Beograđani su pokazali neverovatnu snagu i upornost u nastavku i potpuno preokrenuli rezultat u drugoj trećini golovima Uroša Bjelogrlića i Samira Salija. Poslednja trećina je prošla u potpunoj dominaciji Beograda, a tačku na utakmicu je stavio najmlađi član Beograda, 18-to godišnji Luka Vukićević. Treba istaći i odlične odbrane reprezentativnog golmana Arsenija Rankovića koji je na ovoj utakmici dobio poverenje trenera Dreberga.\n"Presrećan sam zbog najveće pobede u dosadašnjoj istoriji Beograda protiv tima kao što je Brašov. Ovo je bila najbolja utakmica koju smo od početka sezone odigrali. Neverovatno sam ponosan na sve moje igrače jer su dali sve od sebe. Arsenije Ranković je imao izvanredan meč i njegove odbrane su bile sjajne. Sada čekamo Dunareu u nadi da ćemo osvojiti nova 3 boda" - rekao je trener Beograđana Krister Dreberg.\nSledeći meč Beograđani igraju već u subotu, 26. novembra, u 18 časova protiv ekipe Dunarea Galati.


Profit Folksvagena povećan zbog novih modela i kontrole troškova\nBeta 18. aprila 2017. 22:00\nNemačka kompanija Folksvagen (Volkswagen) ostvarila je veću operativnu zaradu od očekivane u prvom tromesečju ove godine zahvaljujući kontroli troškova i boljoj prodaji vozila Folksvagen, pre svega novih modela medju kojima je i terensko vozilo „tiguan“.\nNemački proizvodjač automobila saopštio je danas da je u prvom tromesečju zaradio 4,4 milijarde evra, dok je u istom periodu prošle godine zaradio 3,4 milijarde evra.\nKompanija je saopštila da je glavni brend Folksvagen doprineo s 0,9 milijardi evra u ostvarenom profitu. U prethodnim tromesečjima najveći profit kompaniji donosili su luksuzni modeli brendova Audi i Porše, dok je Folksvagen zaostajao. Kompanija Folksvagen poseduje i brendove Seat, Škoda i Lamborgini.\nProdaja Folksvagenovih vozila je porasla uprkos skandalu sa lažiranim podacima o izduvnim gasovima na testovima.\nKompanija Folksvagen postala je prošle godine svetski lider u prodaji automobila s 10,3 miliona prodatih vozila, čime je prestigla japansku kompaniju Tojota (Toyota).


Dodik kaže da će se okrenuti Rusiji i Kini ako mu Zapad uvede sankcije | EurActiv Serbia\nSrpski član Predsedništva Bosne i Hercegovine Milorad Dodik izjavio je da ga neće uplašiti pretnje Londona, Vašingtona, Berlin i Brisela i nagovestio da će se, ako mu Zapad uvede sankcije, okrenuti Rusiji i Kini.\nDodik je za britanski Gardijan još jednom odbacio optužbe da želi sukob u BiH i rekao da postoje države koje će mu pomoći i lideri kojima se može "okrenuti" ukoliko mu Zapad uvede sankcije.\nNaveo je i da EU mora prestati da mu preti, ako želi da dođe do zbližavanja strana u BiH, dodavši da, kako je kazao, on "nije loš momak", već "veoma realan".\nList piše da je Dodik na političkoj sceni 30 godina i da je nekada bio miljenik Zapada, ali da je sada sada snažno usmeren ka Rusiji i Kini.\nDodik je rekao da "nije ravnodušan" prema pretnjama sankcijama, ali da "nije izabran da bi bio kukavica".\n"Dodik insistira da njegovi planovi ne znače neminovno kraj BiH. Kaže i da ga sankcije i ukidanje finansiranja iz EU samo 'guraju' da prihvati kineske ponude za investiranje, a očekuje i da će se uskoro sresti i sa liderom Rusije", piše Gardijan.\nDodik je u intervjuu kazao da "čak misli da mu se to sviđa".\n"Ja kad odem kod Putina, on nema zahteva. Samo kaže 'Kako ja mogu pomoći?'. O čemu god smo se dogovarali, nikada me nije prevario, ja na tome mogu da zasnivam poverenje. Isto je i sa Si Đinpingom, kaže, 'šta god treba, tu sam da pomognem'", rekao je Dodik.\nDodik je rekao da i dalje veruje u Dejtonski sporazum, ali da je taj sporazum uzurpirao "neizabrani stranac" koji je bez demokratskog mandata, kao Visoki predstavnik nametnuo 140 zakona.\n"Za sve maslo ovde krivo je četvoro neizabranih stranaca. Visoki predstavnik i troje sudija, stranaca u ustavnom sudu. Oni deluju kao koordinisano kriminalno udruženje protiv ustavnih aranžmana", rekao je Dodik.\nDodik je izrazio odlučnost da sprovede u delo svoju nameru da Republika Srpska preuzme nadležnosti od BiH, o čemu će 10. decembra raspravljati Skupština RS. On je rekao da njegova vizija novog uređenja BiH ne bi bila ništa neobičnija od belgijske savezne države.\nOn je ipak ublažio svoj najsporniji zahtev, formiranje vojske RS, predlažući druge opcije, od kojih bi prva bila smanjenje postojeće vojske BiH za polovinu. "Ako to ne želite, onda nemamo drugi izbor nego da, u skladu sa ustavom BiH, donesemo odluku o formiranju vojske Republike Srpske, ili da RS proglasimo demilitarizovanom republikom", rekao je Dodik.\nDodik je rekao da ne želi propast BiH, ali je ponovio da je poremećena "delikatna ravnoteža" Dejtonskog sporazuma, optužujući nekadašnjeg Visokog predstavnika Pedija Ešdauna da je najviše kršio sporazum. "Ne želim njen kolaps. Ja samo želim da postoji na ustavnim osnovama. Ako tako ne može da funkcioniše, zašto bi uopšte funkcionisala", rekao je Dodik.\nOn je rekao i da je i da dalje za ulazak u EU, uprkos stalnom odbijanju nekih zemalja kao što su Francuska i Holandija.\n"Treba da se ponašamo kao da mislimo da će biti proširenja, iako znamo da neće. U međuvremenu nude neke programe i mi to cenimo - zahvalni smo. Ali ako želite da nas približite, treba da prestanete da mi postavljate uslove", rekao je Dodik.


· MS · 11. aprila 2017.\nGradonačelnik Niša Darko Bulatović sastao se danas sa Njegovom Ekselencijom Ambasadorom Turske u Srbiji Tanju Bilgicom koji boravi u prvoj zvaničnoj poseti našem gradu. Na sastanku koji su imali razgovaralo se o modalitetima buduće saradnje Grada Niša i ambasade Turske u Srbiji, kako na polju privrede, tako i u oblasti kulture. Ambasador je poručio da je veliki broj turskih investitora zainteresovan da ulaže u Srbiju a da je Niš posebno interesantan zbog svog geografskog položaja, ali i zbog kvalitetne i kvalifikovane radne snage. Gradonačelnik je izrazio nadu da će u narednom periodu biti uspostavljena putnička avio-linija na relaciji Niš-Istanbul, kao i da je to zajednički zadatak koji Grad i Ambasada Turske treba da realizuju. U Gradskoj kući danas su boravili i mališani koji će krajem juna na dečjem muzičkom festivalu „Srbija u ritmu Evrope“ igrati, pevati i plesati u ritmu Turske koju će na tom takmičenju predstavljati. Festival će krajem juna biti održan u Somboru, a ukoliko pobede, niški osnovci i srednjoškolci otputovaće u Tursku o trošku manifestacije. Niš je jedan od gradova koji će se takmičiti, a nišku ekipu čini 10 plesača i dva pevača. Ambasador i gradonačelnik pozdravili su ovu decu, a ambasador je između ostalog rekao da je u Niš došao i da bi se upoznao sa Nišlijama koji će na takmičenju „Srbija u ritmu Evrope“ predstvaljati Tursku. Republika Turska već 8 godina podržava ovu manifestaciju koja se u našoj zemlji održava punih 9 godina i čiji je cilj da prepozna i promoviše mlade talente u skladu sa Evropskom poveljom o učešću mladih u životu na opštinskom i regionalnom nivou. Do sada se širom Srbije takmičenje održalo u 8 gradova.\nSledeća objava: Uskršnji koncert u Domu vojske\nPrethodna objava: IZLOŽBA KOVAČIČKE NAIVE U NIŠU\n18. maja 2022., 07:35 h


Filipu Radoviću izmaklo zlato u Laškom - Sportklub\nFilipu Radoviću izmaklo zlato u Laškom\nVesti pojedinačni sportovi Autor:Nikola Novaković11. maj. 201914:01 > 14:05\nFilip Radović i Britanac Kim Dejbl osvojili su srebrnu medalju na paraolimpijskom Masters turniru za stonotenisere u Laškom. U velikom finalu bolji od Filipa i Kima bili su Francuzi Mateo Bohas i Žil Budone sa 2:0.\nCrnogorsko-britanska kombinacija nije imala ni sreće u velikom finalu jer je oba meča izgubila sa 3:2. Pre toga, u prepodnevnom terminu, Filip Radović i Kim Dejbl su sa 2:0 pobedili Italijane Lorenca Kardua i Amina Kalema.\nRadović i Britanac Kim Dejbl su sa dva trijumfa, kao prvoplasirani u grupi izborili direktan plasman u polufinale. Crnogorsko-britanski par u prvom kolu savladao je ekipu Japana u sastavu Nariaki Kakita i Naojo Nagašita 2:0, dok je u drugom slavio protiv Južnoafrikanca Tea Kodžila i Azvara Mohameda Bakara iz Malezije takodje sa 2:0.\nFilip Radović se u Laškom takmičio i u pojedinačnoj konkurenciji, a nastup je završio u osmini finala porazom od bivšeg paraolimpijskog šampiona, Čeha Ivana Karabeca 3:1. Filip je plasman među 16 najboljih izborio kao prvoplasirani u D grupi, gde je ostvario dve pobede.\nPodsećanja radi Filip Radović je na prethodnom Masters turniru u italijanskom Linjanu osvojio zlatnu medalju u pojedinačnoj konkurenciji pa i dalje ima više nego realne izglede da izbori plasman na Paraolimpijske igre u Japanu. Mladog stonotenisera na tom putu očekuju jop četiri Mastersa i Evropsko prvenstvo.


Povraćaj poreza na prvi stan ne važi za sve objekte - Biznis.rs\nPostoje određena ograničena pri refundaciji PDV za kupljene nekretine\n24.2.2021 08:04 Autor: Gordana Bulatović 2\nSvaki punoletni državljanin Srbije, sa prebivalištem na njenoj teritoriji, a koji kupuje prvi stan, ima pravo na povraćaj uplaćenog poreza na dodatu vrednost. Refundacija...\nSvaki punoletni državljanin Srbije, sa prebivalištem na njenoj teritoriji, a koji kupuje prvi stan, ima pravo na povraćaj uplaćenog poreza na dodatu vrednost.\nRefundacija poreza za kupljenu nepokretnost vrši se po osnovu podnetog zahteva, a pod uslovom da od 1. jula 2006. godine do dana overe ugovora o kupoprodaji na osnovu kojeg stiče prvi stan nije imao u svojini, odnosno susvojini stan na teritoriji Republike Srbije i da je ugovorena cena stana sa PDV u potpunosti isplaćena prodavcu uplatom na njegov tekući račun.\nPrema objašnjenju Ministarstva finansija, pravo na refundaciju poreza na dodatu vrednost za kupovinu prvog stana ne može se ostvariti po osnovu kupovine montažne kuće bez zemljišta. Ovo dobro, kako kažu, ne smatra se stanom u smislu odredbi Zakona.\n“Međutim, ako kupac prvog stana kupuje stambeni objekat – kuću uključujući i montažnu kuću, sa pripadajućim zemljištem, što znači kupuje nepokretnost, ima pravo na povraćaj poreza na dodatu vrednost”, ističu u Ministarstvu finansija.\nDodaju i da se promet montažne kuće namenjene stanovanju, koja se prodaje bez zemljišta, oporezuje po opštoj stopi PDV od 20 odsto, s obzirom da se promet ovog dobra ne smatra prvim prenosom prava raspolaganja na novoizgrađenom stanu za čiji je promet propisano oporezivanje po posebnoj poreskoj stopi od deset odsto.\nKupac stana može biti u potpunosti oslobođen plaćanja poreza na dodatu vrednost, ako nekretnina ima do 40 kvadratnih metara. Kupac stana može dodatno biti oslobođen plaćanja poreza i ako ima do 15 metara kvadratnih za svakog člana domaćinstva, koji takođe nije posedovao neku nekretninu na svoje ime.\nNakon obavljene provere ispunjenosti uslova za povraćaj poreza na dodatu vrednost, nadležna filijala Poreske uprave u roku od 30 dana od dana prijema zahteva odlučuje o istom, a u roku od 15 dana od dostavljanja rešenja, vrši refundaciju PDV na dinarski račun kupca stana.\nAko cena iz kupoprodajnog ugovora nije niža od tržišne cene za lokaciju gde se nekretnina nalazi, poreznici će utvrditi poresku osnovicu u odnosu na prikazanu cenu. Ako procene da je navedena cena u ugovoru niža od tržišne, Poreska uprava će u roku od 60 dana od kada je primila poresku prijavu, utvrditi realnu tržišnu cenu. Procena tržišne cene vrši se analizom cene stanova na toj lokaciji, kao i izlaskom na teren. Nakon toga, u roku od 60 dana utvrđuje tržišnu cenu stana.\nDo prošle godine, učešće kupca prvog stana u kupovini nekretnine moralo je biti 30 odsto, međutim, sredinom 2020. godine je učešće smanjeno na deset odsto.\nDRŽAVA PRODAJE OBJEKTE U SMEDEREVSKOJ PALANCI Ponude do 22. oktobra\nAIR FRANCE VRATILA PUTNICIMA VIŠE OD MILIJARDU EVRA Povraćaj novca po osnovu…\nU koliko kupujete nekretninu na maloletno lice, tada maloletno lice nema oravo na povraćaj pdv-a, kao ni oslobađanja poreza na apsolutna prava. Takođe, kada napuni 18 god, to isto maloletno lice i kupi nekretninu opet neće imati pravo na oslobadjanje poreza i povraćaj pdv-a, zato što mu je već kupljeno na njegovo ime dok je bilo maloletno.SRAMOOTA\nPrvi stan je prvi stan, nezavisno kada se kupuje. Ne razumem ovu diskriminaciju.


Vesti online / Vesti / Srbija / Nađite ubicu ili svi odosmo\nNađite ubicu ili svi odosmo\nAtmosfera u Kosovskoj Mitrovici je očajna, građani su uplašeni, niko ne pomišlja da ostane ovde. Dobro je da nas je predsednik Aleksandar Vučić posetio, ali imamo utisak da on zaista ne zna šta se ovde dešava na terenu.\nPolicija na mestu ubistva olivera Ivanovića\nOvo su u urazgovoru za "Vesti" poručili građani Severa KiM koji kažu da su posle ubistva Olivera Ivanovića u Kosovskoj Mitrovici zavladali muk, tuga, teskoba i mučnina. Mitrovčani, posle svega, od predsednika Srbije očekuju samo jedno - da ispuni svoje obećanje.\n- Atmosfera je očajna, narod je očajan, barem onaj deo s kojima sam u kontaktu. Sve više se priča o masovnom odlasku sa Severa Kosova, za početak u Srbiju, pa posle u inostranstvo, jer za Srbe nema života. Posle posete Vučića ne nadaju se ničemu dobrom, jer je i sam rekao da nas čekaju teške odluke. Ono što očekujem, kao i prijatelji bliski Oliveru Ivanoviću, jeste da se nadamo da će predsednik Vučić održati obećanje i da će ubice Olivera Ivanovića biti nađene i procesuirane u što skorijem roku. Sve osim toga će ubrzati odlazak svih nas odavde - ocenjuje za "Vesti" građanin Dejan Nedeljković.\nMeštani Kosovske Mitrovice, koji je želeo da ostane anoniman, kaže da je osećaj straha sveprisutan.\n- Ubistvo Olivera Ivanovića sve nas je iznenadilo jer smo izgubili velikog čoveka i prijatelja, ali vraćajući vreme unazad ništa se dobro nije moglo ni očekivati. Verujete da se svi plašimo kada prolazimo ulicama Mitrovice, naročito kada padne mrak. Lično ne verujem da će institucije u Prištini da rasvetle ubistvo, kao što neće ni Euleks. Dosad nijedan slučaj nije rešen, tako da ni sada neće biti drukčije. Ni meni ni mojim prijateljima i rođacima nije jasno zašto je Stejt department 10. januara izdao saopštenje gde se upozorava na mogućnost nasilja na severu Kosova. Mišljenja sam da su oni adresa gde bi trebalo da se obrate i kosovski i srpski istražitelji. Ukoliko toga ne bude neće biti nikakvog pomaka u istrazi - kaže naš sagovorik.\nOn dodaje da je dobro što je predsednik Vučić posetio sever Kosova i "pružio jasnu poruku da imamo zaštitu i da se možemo osloniti na državu".\n- Imam utisak da on zaista ne zna šta se dešava ovde na terenu. Žalosno je da mu se obratila žena koja kaže da joj je suprug već pet godina u zatvoru u Kosovskoj Mitrovici zbog navodnog počinjenog ratnog zločina, a da ga niko od predstavnika Vlade Srbije nije posetio ili pružio bilo kakvu pomoć porodici. Godine prolaze, a sve je manje vremena za nas koji smo ostali. Ukoliko se u skorije vreme stvari na promene na dobro, ništa nam drugo ne preostaje nego da idemo odavde - zaključuje naš sagovornik.\nPretnje sa svih strana\n- Građani su uplašeni. Niko ne pomišlja da ostane ovde. Ako neko može da ubije istaknutog političara u centru grada i usred dana, šta da očekujemo mi, ostali? Ovde u svako doba može da te zaustavi kriminalac u džipu i da ti uradi šta hoće. Ranije nam je opasnost pretila samo sa albanske strane, a sada nam preti sa svih strana, iako živimo u većinskom srpskom delu Mitrovice. Strah je na svakom koraku, strahuješ da odeš i na posao. Nikad nije bilo gore - kaže za "Vesti" Mitrovčanka koja je takođe molila da joj ne objavljujemo ime\nSRBIJA "Iza ubistva Ivanovića onaj ko je hteo kontrolu nad severom"


eKapija | Aleksandar Stanković, direktor slovenačke kompanije "Eltec Petrol" u Srbiji - Imamo iskustvo u regionu i investicioni potencijal od oko 30 mil EUR\nIzvor: eKapija | Utorak, 14.10.2014.| 08:08\nSlovenački "Eltec Petrol" jedan je od vodećih među ESCO kompanijama u regionu. Pružajući celovita rešenja efikasne upotrebe energije pri planiranju, izgradnji, obnovi i upravljanju objektima, mogu da omoguće uštedu i do 50%.\n- Kompanija "Eltec Petrol" je vodeća kompanija u regionu u oblasti energetske efikasnosti i energetskog ugovaranja, sa najvećim brojem referentnih projekata sprovedenih po principu ugovornog obezbeđivanja ušteda energije i ugovornog snabdevanja energijom. Sada nudimo i Srbiji javno-privatna partnerstva u oblasti obnovljivih izvora energije i napredna rešenja za uštedu energije i vode. Ova kompanija, inače, pruža celovita rešenja efikasne upotrebe energije pri planiranju, izgradnji, obnovi i upravljanju objektima. Prvi projekti ove vrste realizovani su u Sloveniji. Inače, kompanija "Eltec Petrol" realizuje poslove, pored Slovenije, i u Austriji, severnoj Italiji, Hrvatskoj, Bosni i Hercegovini, Srbiji, u Crnoj Gori i Makedoniji.\nNajrazvijenija tržišta ESCO kompanija u Evropi su Nemačka (u kojoj ima više od 200 ESCO kompanija), Francuska, Italija, Velika Britanija i Španija. Poslednjih godina ESCO model finansiranja je počeo da se razvija i u centralnoj i istočnoj Evropi. Procenjen potencijal ovog tržišta, prema istraživanjima, u Evropi iznosi 5 do 10 biliona EUR godišnje, do 25 biliona EUR za duži vremenski period. Investiranje u energetsku efikasnost sa ESCO kompanijama je veoma profitabilno u bilo kojoj zemlji u Evropi.\neKapija: Da li su privatne ili javne kompanije spremnije da uđu u projekte energetske efikasnosti?\n- Primećujemo sve veću zaintersovanost i privatnog i javnog sektora za učestvovanje u ESCO projektima, u odnosu na prethodne godine. Primenom ESCO koncepta ugovaranja energetskog učinka, kako privatne, tako i javne ustanove, mogu da postignu energetsku efikasnost i smanjenje troškove grejanja, osvetljenja, ventilacije i klimatizacije, javnog osvetljenja i snabdevanja pijaćom vodom.\neKapija: Nedavno ste ponudili Srbiji javno-privatna partnerstva u oblasti obnovljivih izvora energije i napredna rešenja za uštedu energije i vode, koja, kako tvrdite, može biti i veća od 50%. Kakva su iskustva po pitanju javno-privatnih partnerstava u regionu?\n- Uz ime kompanije "Eltec Petrol" vezuje se čitava decenija uspešne realizacije projekata koji kao cilj ostvaruju smanjenje potrošnje, kao i troškova za energiju i vodu, troškova rada, održavanja i troškova upravljanja energetskim sistemima. Od 2002. godine, kada je potpisan prvi ugovor ovakvog tipa, sa opštinom Kranj do danas je sklopljeno mnogo ugovora ove vrste i svi su uspešno realizovani ili su u toku. Kao primer dobre prakse spomenuo bih ugovor sa Univerzitetom u Mariboru, potpisan na period od 2010. do 2025. godine, koji obuhvata 28 objekata ukupne površine od oko 140.000 m2, gde je finansijska vrednost postignutih ušteda, samo u prvoj godini, bila oko 300.000 EUR.\nKroz model ugovornog obezbeđenja uštede, klijentima nudimo kompletna rešenja sa garancijom performansi. Nakon sprovođenja analize stanja i potrošnje u objektima i u sistemima javne rasvete, klijentima predlažemo investicijske mere sa finansijskim procenama za sprovođenje istih i izrađujemo procenu potencijala ušteda u periodu trajanja ugovora.\nVažna činjenica je da u toku svih faza projekta klijent sarađuje samo sa jednom kompanijom, a ne sa više različitih subjekata, kao što su projektni biroi, distributeri energije, proizvođači opreme, državne i finansijske institucije i slično. Osim toga, ova karateristika "sve na jednom mestu", u velikoj meri smanjuje troškove projekata za uštedu energije. Pristup svakom projektu je individualan, i u razvojnoj fazi oblikuje se prema zahtevima kupca.\neKapija: Koliku uštedu vaši sistemi u oblasti energetike i vodoprivrede mogu da donesu?\n- Na području daljinske energetike izvodimo projekte izgradnje i modernizacije sistema, konverzije kotlarnica, kao i tehno–ekonomsku optimizaciju uz smanjenje potrošnje primarnog energenta, smanjenje toplotnih gubitaka i smanjenje troškova rada sistema. Modernizovali smo sve najveće i niz manjih sistema daljinskog grejanja u regionu.\nEfikasnu rasvetu izveli smo na sistemima javne i unutrašnje rasvete, dok na projektima optimizacije vodovoda izvodimo tehno–ekonomsku optimizaciju, uz smanjenje gubitaka pitke vode i poboljšanje kvaliteta isporuke. Modernizovali smo poslovne i javne zgrade, škole, vrtiće, univerzitete, bazene itd, tako što smo smanjili potrošnju energije, osigurali snabdevanje energijom i/ili osigurali praćenje potrošnje energije.\nNakon potpisivanja ugovora, mi finansiramo i sprovodimo investicije, koje u periodu trajanja ugovora održavamo uz neprestanu analizu efekata. Plaćanje naših usluga zavisi isključivo od postizanja ugovorenih rezultata. Na ovakav način, mi kao izvođači preuzimamo tehnički i finansijski rizik. Uštede su velike, i zavise od toga u kom segmentu poslovanja se sprovode aktivnosti. Ali okvirno, uštede se kreću od čak 50%, pa naviše.\neKapija: Kako vidite stanje u oblasti ESCO kompanija? Kakve su perspektive tržišta?\n- U Srbiji se troši mnogo više energije, nego što je potrebno i neophodno da se obezbedi veća energetska nezavisnost zemlje. Javne zgrade u Srbiji na godišnjem nivou troše oko 150 kilovat sati po kvadratnom metru, dok potrošnja u bolnicama premašuje 300 kilovat sati.\nOpštine i gradovi u Srbiji imaju budžete poprilično opterećene velikim projektima i nemaju dopunska sredstva na raspolaganju, da bi finasirali neophodnu energetsku efikasnost.\nJedan od načina za prevazilaženje tog problema jeste ESCO koncept, koji podrazumeva da privatne inženjerske ili građevinske kompanije, specijalizovane za projektovanje i realizaciju investicije u povećanju energetske efikasnosti, iz sredstava privatnog sektora finasiraju projekte.\nU Srbiji, kao i u ostalim zemljama istočne Evrope, zbog dotrajalosti, tehnološke zastarelosti, lošeg održavanja i neadekvatnog ponašanja korisnika, energetski indikatori javnih zgrada su veoma nepovoljni. To se posebno odnosi na objekte u kojima se stalno odvija određeni radni proces, kao što su bolnice, hoteli, sportski centri i sl. Orijentacija ka masovnijoj primeni finansiranja, putem primene modela ugovaranja učinka, omogućila bi angažovanje raspoloživog privatnog kapitala za investicije u javni sektor. To bi dovelo do višestruko pozitivnog efekta, putem intenziviranja povezanih ekonomskih aktivnosti, kao što su konsalting, proizvodnja i isporuka odgovarajuće opreme, materijala i energije, angažovanje projektanata i izvođača radova i dr. Ovo je posebno značajno za lokalne samouprave, koje na takav način mogu značajno podići nivo ekonomske aktivnosti i pri tome postići uštede u budžetu.\neKapija: Koliko Srbija kaska za regionom, iz ugla vaše kompanije koja je već radila u zemljama našeg okruženja?\n- Učešće ESCO kompanija u projektima energetske efikasnosti u Srbiji je takvo da smo daleko iza zemalja EU po zastupljenosti projekata ove vrste.\nMeđutim, Srbija poseduje velike potencijale za unapređenje energetske efikasnosti, kako u potrošnji, tako i na strani proizvodnje energije. Energetska efikasnost je socio-ekonomski projekat i koncept koji ima veoma pozitivan cilj: jačanje konkurentnosti srpske privrede, koje sa sobom nosi i poboljšanje životnog standarda građana.\neKapija: Šta to treba da se promeni da bi i privatne, ali i javne kompanije, više mislile o energetskoj efikasnosti i uštedi?\n- Jedan od najboljih načina motivisanja je podizanje svesti ljudi o značaju racionalnog trošenja energenata, a time i energetske efikasnosti. Smanjenjem potrošnje energije, doprinećemo sigurnijem snabdevanju stanovništva i podizanju energetske nezavisnosti, što su i glavni strateški pravci razvoja energetike Srbije.\nPotrebno je navesti i koristi koje javni sektor, kao vlasnik javnog objekta, ostvaruje: ne troši sopstvena sredstva, niti se kreditno zadužuje radi investiranja u mere energetske efikasnosti. Drugim rečima, teret investicije u javni objekat prebacuje se na privatni sektor, a otplata se vrši iz ušteda u tekućim troškovima koji se za tu namenu uobičajeno planiraju u godišnjem budžetu.\nSa stanovišta klijenta, odnosno javnog sektora, jedan od najatraktivnijih aspekta ugovaranja učinka je činjenica da tokom realizacije projekta sarađuje samo sa jednom kompanijom za sve delove projekta, a ne sa nekoliko firmi i institucija tokom različitih faza projektnog ciklusa - sa finasijskim institucijama, projektantima, proizvođačima i uvoznicima opreme, dobavljačima materijala, izvođačima radova, distributerima energije, državnima institucijama itd.\nMogućnost dobijanja "paket aranžmana" značajno smanjuje troškove transakcija i angažovanja sopstvenih ljudskih resursa klijenta, koji su često najveća prepreka implementaciji projekata energetske efikasnosti u javnom sektoru.\neKapija: Kakvi su planovi kompanije "Eltec Petrol" za naredni period?\n- Kompanija "Eltec", kao deo grupe "Petrol" d.d, zainteresovana je za pokretanje projekata javno-privatnog partnerstva i investicija u tehnološko-energetske sanacije javnih objekata, javne rasvete, smanjenja gubitaka i optimizacije snabdevanja pitkom vodom, kao i za izgradnju novih energetskih postrojenja koja koriste obnovljive izvore energije. Osnovni cilj projekata, za čiju realizaciju smo zainteresovani, jeste smanjenje potrošnje primarnog energenta, smanjenje zagađivanja vazduha, smanjenje gubitaka u pitkoj vodi, smanjenje troškova poslovanja (energenti i održavanje) korišćenjem nove i pouzdane opreme, kao i naših usluga tehno-ekonomske optimizacije rada sistema.\nUpravljanje ESCO projektima zahteva visoku stručnost i veliko interdisciplinarno iskustvo. Osim tehničkog iskustva, neophodno je posedovanje upravljačkih i organizacionih znanja, kao i izuzetno poznavanje bankarskih procedura, pravnih regulativa i svih elemenata finansijskog inženjeringa, a "Eltec Petrol" sve to poseduje.\nCelovita rešenja, koja u okviru projekata sprovodimo, ostvaruju efikasno korišćenje energije i vode u javnim zgradama (škole, vrtići, opštinske poslovne zgrade), sportskim zgradama (sportske dvorane, zatvoreni bazeni i drugi objekti), komercijalnim i industrijskim objektima i komunalnim preduzećima koja pružaju građanima usluge javne rasvete, objektima snabdevanja vodom i daljinskog grejanja i hlađenja.\nUsluge koje pruža "Eletec Petrol" su primenjive u mnogim oblastima, pa potencijalne nove korisnike vidimo u lokalnim samoupravama, komunalnim preduzećima, hotelima, poslovnim i sportskim objektima i slično. Kako "Eltec Petrol" ima investicioni potencijal od oko 30 mil EUR na godišnjem nivou, a sklapanje ovakvih ugovora za lokalnu samoupravu ne znači dodatno zaduživanje i ne opterećuje budžet, očekujem značajno povećanje poslovanja u Srbiji. Naglasak će biti na novim investicijama i zapošljavanju novih ljudi.\nenergetska nezavisnost Srbije\ntehnološko energetska sanacija\noptimizacija snabdevanja strujom\noptimizacija snabdevanja vodom


► Mihajlović: I dalje postoje stereotipi i problemi sa kojima se Romi svakodnevno\n"Dokumenta su uslov za rešavanje tog pitanja, ali sve ono što stvarno realizujemo jesu uslovi u kojima žive Romi i Romkinje, jeste stepen obrazovanja i broj njih koji završavaju srednje škole i fakultete", rekla je Mihajlović novinarima u Beogradu, nakon drugog dana regionalne konferencije "Dekada inkluzije Roma: nasleđe, stečeno iskustvo, najbolji primeri i šta dalje".\nOna je kazala da će u narednom periodu poseban akcenat biti stavljen na obrazovanje i stanovanje Roma.\nMinistar za rad, zapošljavanje, socijalna i boračka pitanja Zoran Đorđević kazao je da postoji "još dosta problema za rešavanje", i da položaj Roma "treba da bude realnost, a ne pitanje".\n"Ono što nam nedostaje je malo više uključenosti same romske zajednice. Želimo da im pošaljemo pioruku da se uključe, da stanu sa nama i kritički kažu ako im se nešto ne dopada i šta je ono što bi mi trebalo da učinimo", rekao je Đorđević.\nŠef misije OEBS-a Andrea Oricio rekao je da je inkluzija Roma važna i Srbiji i celoj Evropi, s obzirom da je to najviše diskriminisana zajednica. "Potrebna je da se Romima posveti još pažnje. Da se radi na njihovom obrazovanju, socijalnoj inkluziji i prisustvu u privatnom i javnom sektoru", rekao je Oricio.


EXPRES VESTI - Milošević: Srbija ima selektora\nMilošević: Srbija ima selektora\nFudbalski savez Srbije najoštrije demantuje i osuđuje sve medijske spekulacije oko navodnog izbora novog selektora, navodi se na sajtu FSS.\nSrbija ima selektora i to je Radovan Ćurčić. Sve ostale informacije na tu temu nemaju dodirnu tačku sa istinom i imaju za cilj obmanjivanje javnosti, kao i rušenje ambijenta u i oko našeg državnog tima.\n- Ne ulazeći u motive mogu samo da konstatujem da plasiranje ovako senzacionalističkih informacija predstavlja nastavak kampanje protiv srpskog fudbala i na najdirektniji mogući način ruši naš nacionalni tim. FS Srbije je maksimalno transparentan u svom radu i sve informacije su uvek lako dostupne. A, svi oni koji se kriju iza „dobro obaveštenih izvora“ i rade po principu više puta ponovljena laž postaje istina, ne žele dobro srpskom fudbalu i podrivaju njegove temelje u trenutku kada nas čeka početak kvalifikacija za Svetsko prvenstvo u Rusiji koje ne smemo da propustimo, ističe Savo Milošević, potpredsednik FSS i naglašava:\n- U ovom trenutku nama je najbitnije da nastavimo da gradimo ambijent i da imamo maksimalnu koncentraciju na teren, a ne da reagujemo na dezinformacije raznih interesnih sfera koje nam na svakih 15 dana smenjuju selektora i urušavaju ambijent oko reprezentacije, rekao je Savo Milošević, potpredsednik FSS.\nK2_MORE_IN_THIS_CATEGORY « NBA: Pobede Majamija, Klipersa i Klivlenda za 2:0 u seriji\tAršavin: Arsenal predugo ima istog trenera »


Prema podacima Republičkog zavoda za statistiku, realni međugodišnji rast bruto domaćeg proizvoda u prvom tromesečju 2019. iznosio je 2,5%, što je više od preliminarne procene, koja je iznosila 2,3%. Ključan doprinos rastu bruto domaćeg proizvoda s rashodne strane potekao je od rasta investicija i finalne potrošnje. Posmatrano s proizvodne strane, rastu bruto domaćeg proizvoda najviše je doprineo nastavak povoljnih kretanja u uslužnim sektorima, kao i izuzetno povoljne tendencije u sektoru građevinarstva, koji je u prvom tromesečju zabeležilo rast od 12,3%.\nIndustrijska proizvodnja je u aprilu, u odnosu na isti mesec prethodne godine, bila niža za 0,8%. Prerađivačka industrija je u aprilu u odnosu na mart povećana za 1,8% desezonirano, dok je posmatrano u odnosu na isti mesec prethodne godine zabeležila pad od 0,5%. U okviru prerađivačke industrije više od polovine oblasti (14 od 24 oblasti) zabeležilo je rast proizvodnje u aprilu u odnosu na isti mesec prethodne godine.\nPromet robe u trgovini na malo u aprilu, u odnosu na isti mesec 2018, realno je povećan za 6,7%. U periodu januar–april, u odnosu na isti period prethodne godine, promet u trgovini na malo realno je veći za 8,9% i rezultat je rasta prometa prehrambenih i neprehrambenih proizvoda i motornih goriva.\nPrema podacima Republičkog zavoda za statistiku, u periodu januar–april ostvaren je međugodišnji rast izvoza robe od 7,3%, kao rezultat povećanja izvoza prerađivačke industrije od 5,2%, koji je zabeležen u 16 od 23 oblasti, kao i rasta izvoza poljoprivrede od 42,4%. Međugodišnji rast uvoza u istom periodu iznosio je 9,0% i vođen je pre svega većim uvoznim nabavkama sirovina i opreme.\nPrema podacima dobijenim iz Ankete o radnoj snazi, stopa nezaposlenosti u prvom tromesečju 2019. iznosila je 12,1%, što je za 2,7 procentnih poena manje nego u istom periodu prethodne godine. U istom periodu stopa zaposlenosti povećana je za 2,3 procentna poena i iznosila je 47,4%, dok je stopa participacije stanovništva radnog uzrasta povećana za 1,4 procentna poena na 67,2%.


Video i konferencijski sistem za NIS\nAVL Projekt instalirao je video-prezentacioni i konferencijski sistem sa sistemom simultanog prevođenja za potrebe kompanije NIS\nKlijent: Naftna industrija Srbije (NIS)\nPotreba za unapređenjem postojećeg sistema\nNaftna industrija Srbije je AVL Projektu ponovo ukazala poverenje, ovoga puta na projektu opremanja renoviranih konferencijskih sala glavnih poslovnih centara u Novom Sadu i Beogradu. U drugoj fazi izvođenja, obe sale su opremljene video-prezentacionim i kontrolnim sistemom poslednje generacije integrisanim sa ranije instaliranim konferencijskim sistemom i sistemom simultanog prevođenja.\nCelokupno rešenje izvedeno je u skladu sa svim zahtevima ove prestižne, internacionalne naftne kompanije. Implementirani sistem obezbeđuje jednostavnost korišženja i pruža veliki komfor u radu, uz obezbeđivanje maksimalne funkcionalnosti zahvaljujući sinergetskom efektu svih sistema.\nKonferencijski sistem sastavljen je od predsedničke i delegatskih (mikrofonsko-zvučničkih) jedinica prenosnog tipa sa kondenzatorskim mikrofonima na fleksibilnom vratu i sa svetlećim prstenom. Sistem poseduje i zasebnu delegatsku jedinicu za govornicom i specijalizovan programski dodatak za kontrolu i pozicioniranje PTZ kamera. Za vanredne članove i goste diskusija takođe je omogućeno aktivno učestvovanje, zahvaljujući bežičnim mikrofonskim sistemima sa odgovarajućim diversity prijemnicima.\nSistem za simultano prevođenje obezbeđuje simultani prevod aktuelnog govornika na tri različita jezika i prenos audia do učesnika preko pojedinačnih IC prijemnika sa slušalicama. Celokupan sistem je baziran na bežičnoj IC tehnologiji, obezbeđujući odličnu razumljivost govora unutar sala i imunost na prisluškivanje van nje. Za potrebe prevodioca instalirane su 3 prevodilačke konzole koje omogućavaju neizmeničan rad dva prevodioca po kabini. Kako bi prevodioci lakše pratili sva dešavanja u sali, signal sa PTZ kamera se prosleđuje i do video monitora u prevodilačkim prostorijama.\nAudio sistem izveden je primenom plafonskih zvučničkih sistema sa nezavisnom kontrolom svakog para instaliranih zvučnika. Za potrebe reprodukcije muzičkih i drugih pratećih audio i video sadržaja instalirani su zasebni zvučnički sistemi sa specijalno kontrolisanim zračenjem, zahvaljujući kojima je postignuta izuzetna pokrivenost delova sale i povećana razumljivost. (RASTI-Room Acoustic Speech Transmission index iznosi preko 0,75)\nVideo prezentacioni sistem sastoji se od sistema kamera i video distribucionog sistema i služi za potrebe podrške video-konferencijskih veza, kao i svih vrsta prezentacija. Instalirane profesionalne kamere poseduju optičko uveličavanje do 27 puta i daju mogućnost automatskog pozicioniranja na govornika koji uključi konferencijski mikrofon. U okviru sistema instalirana su i motorizovana projekciona platna i DLP projektori osvetljaja 4000 ANSI lumena. Video signal distribuira se do svakog projektora zasebno, čime se omogućava projektovanje različite slike na svakom platnu. Na bočnim zidovima sale, na nosačima, instalirani su profesionalni LCD ekrani dijagonale 40'' koji imaju mogućnost promene ugla gledanja, dok su za potrebe prikaza slike za konferencijskim stolom ugrađeni monitori za svako delegatsko mesto. Ovi delegatski monitori su instalirani sa odgovarajućim distribucionim pojačavačima, a zahvaljujući specijalno fabrikovanim kućištima, omogućavaju podizanje i spuštanje, dovodeći ih u željeni ugao gledanja.\nKontrola i upravljanje sistemom omogućeni su sa dva mesta: direktno iz sale od strane moderatora, predsedavajućeg ili nekog trećeg lica i iz tehničke režije od strane prisutnog tehničara. Upravljanje iz sale vrši se preko touch screen daljinskog kontrolnog panela, centralne jedinice i pratećih uređaja. Upravljački panel u sali je stonog tipa sa bežičnom vezom tako da se može postaviti na proizvoljno mesto. Preko ovog sistema vrši se kontrola uređaja za video-prezentaciju, audio sistem i upravljanje projekcionim platnima, a opciono postoji i mogućnost kontrole nivoa svetla u sali i spuštanja zavesa za zamračivanje.\nInstalirani sistem podržan je najnovijim specijalizovanim programskim modulima za kontrolu, upravljanje, čuvanje informacija, višekanalno snimanje kao i transkripciju podataka, a sistem poseduje i odgovarajuću podršku u slučaju iznenadnog nestanka struje.\nCelokupna instalacija izvršena je u skladu sa standardnima ove prestižne naftne kompanije, uz istovremeno uklapanje u novi enterijer sala.\nPrezentacioni sistem za JP Službeni glasnik


Poverenica na otvaranju izložbe „Invisible Stories“ • Poverenik za zaštitu ravnopravnosti\nPoverenica na otvaranju izložbe „Invisible Stories“\nO nama Vesti Poverenica na otvaranju izložbe „Invisible Stories“\nPoverenica za zaštitu ravnopravnosti Brankica Janković govorila je na otvaranju izložbe foto portreta i priča LGBT osoba „Invisible Stories“ autorke Ive Vejnović koja se u okviru Nedelje ponosa održava u Francuskom Institutu u Srbiji.\nPoverenica je navela da aktivnosti na polju kulture i umetnosti, naročito poput ove koja zahteva ličnu hrabrost učesnika, značajno doprinose unapređenju položaja LGBT osoba. Ona je istakla da ravnopravnost ne znači da svi treba da budemo isti, već da prihvatanjem razlika među nama učinimo da naša zemlja bude bolje mesto za život.\nIzložbu je otvorio ambasador Francuske Frederik Mondoloni koji je naveo da LGBT osobe ne čine homogeni identitet, već da su oni naši susedi, kolege, prijatelji i pre svega pojedinci koji imaju svoju priču.\nAutorka izložbe Iva Vejnović objasnila je ideju da se prikaže priča koja stoji iza lica na fotografijama i istakla da „svi želimo da nas razumeju,bez obzira na različitosti i da nas gledaju u oči, kao što ljudi gledaju ljude.“ Na otvaranju je ispred udruženja Da se zna govorio Stefan Šparavalo, ujedno i jedan od aktera na izloženim fotografijama koje se mogu videti i na Instagram profilu invisibles_story.


Nova stranka: EU prvo treba da ponudi članstvo da bi Brnabić mogla da ga odbije | Autonomija\n"Nije urađeno ništa, osim marketinških poteza i PR strategija".\nForum mladih Nove stranke ocenio je danas da Evropska unija prvo treba Srbiji da ponudi članstvo da bi premijerka Srbije Ana Brnabić uopšte bila u situaciji da takvu ponudu odbije.\nPovodom izjave predsednice vlade Ane Brnabić da bi u ovom trenutku odbila članstvo u EU, Forum mladih Nove stranke saopštio je da do sada na polju evropskih integracija u Srbiji u mandatu njene vlade, kao ni za vreme prethodne koju je vodio Aleksandar Vučić, nije urađeno „ništa, osim marketinških poteza i PR strategija“.\n„Suštinska promena odnosa prema institucijama u Srbiji, vladavina prava kao osnovni element za unapređenje ekomskih i demokratskih principa Evrope, sprovođenje slobodnih i poštenih izbora – sve je to misaona imenica za politiku ovog režima“, kazao je predsednik Foruma mladih Uroš Eleković.\nKomentarišući izjavu premijerke Srbije da zajedno sa predsednikom Aleksandrom Vučićem „promoviše Evropu kao sistem vrednosti, a ne kao ćup novca“, Eleković je ocenio da je za nju, kao i za Vučića, „svu braću, kumove i prijatelje ovog režima“ ćup novca ova država.\nPremijerka Srbije Ana Brnabić izjavila je danas u Briselu da je rok za pridruživanje Srbije Evropskoj uniji 2025. godine „veoma ambiciozano postavljen“ i da bi odbila proširenje zato što Srbija „još mora da radi (na reformama)“.


Poplavama pogođeno 58 odsto stanovništva i 40 odsto teritorije\nsreda, 28 maj 2014 10:25\nPredsjednik Vlade Republike Srpske Željka Cvijanović rekla je večeras da je nedavnim poplavama pogođeno 58 odsto ukupnog stanovništva Srpske i 40 odsto njene teritorije.\n"Teško su stradali privatni objekti, ali i objekti nekih institucija i na republičkom i na opštinskom nivou. Infrastruktura je teško stradala, kao i poljoprivreda. Stradala je privreda i odmah se postavlja pitanje da li će radnici imati platu i da li će Republika moći da prikuplja izdvajanja koja idu uz platu", istakla je Cvijanovićeva za BHT1.\n"Ušli smo u aranžman sa međunarodnim institucijama – Svjetskom bankom, EU i UNDP-om, koji će nam pomoći da dođemo do dokumenta koji će biti zasnovan na međunarodnim kriterijumima za procjenu štete. To znači da će nam biti lakše da nastupamo prema međunarodnim finansijskim institucijama i u bilateralnim razgovorima sa donatorima", rekla je Cvijanovićeva.\n"Vlada Srpske sa lokalnim nivoom mora da koncipira određene mjere. Već smo ušli u intenzivne aktivnosti. Sva ministarstva rade na određenim projektima, odnosno prave program mjera koji ćemo zajedno objediniti kao vladin projekat. Sigurno ćemo morati da ga primjenjujemo u nekoliko narednih godina", istakla je Cvijanovićeva.\nOna je naglasila da će prikupljanje sredstava za obnovu biti "teška bitka" i najavila da će Vlada Srpske na sutrašnjoj sjednici interno razmatrati nacrt prijedloga mjera kako da se prikupljaju sredstva i gdje da budu usmjerena.\n"Donijećemo zakon. Fond će biti u sklopu programa mjera i imaće nekoliko različitih portfelja, odnosno sekcija – infrastruktura, poljoprivreda i drugo. Na taj način ćemo ga otvoriti za različite vrste pomoći i donacije", pojasnila je Cvijanovićeva.\n"Biće različitih izvora finansiranja, različita upravljačka struktura koja će obezbijediti prisustvo lokalne i republičke vlasti, te međunarodnih donatora", rekla je Cvijanovićeva.\nCvijanovićeva je istakla da će se Vlada Srpske osloniti i na donatorska sredstva, iako ona lično nema velikih očekivanja od međunarodne pomoći.\n"Kada se ovakve stvari dogode, onda se mobilišu sve snage i na unutrašnjem i na spoljnom planu. Ali, kako vrijeme protiče shvatite da najveći dio stvari morate da odradite u sopstvenoj režiji, odnosno uz sopstvenu pamet i sredstva", istakla je Cvijanovićeva.\n"Očekujem da će to, svakako, pomoći, bar u prvom talasu u kojem moramo dobro da se snađemo i da počnemo odmah da intervenišemo", naglasila je Cvijanovićeva.


Vesti - Uključite se u realne susrete\nMladi ljudi koji su učestvovali na našem projektu „Vrednosti mladih u Srbiji“ istakli su kao jedan od najbitnih tema zapošljavanje i obrazovanje tako da je Fondacija pokrenula više projekata koji su usmereni na rešavanje ovih problema. Najznačajnije partnerstvo u ovoj oblasti uspostavljeno je sa Nemačkom organizacijom za međunarodnu saradnju GIZ sa kojima zajedno već realizujemo projekat „Promocija preduzetništva u srednjim školama“.\nPoslednji od projekat pokrenut sa GIZ-om ima za cilj promovisanje realnih susreta sa svetom rada.\nRealni susreti sa svetom rada su deo programa profesionalne orijentacije, koji se realizuje u većini osnovnih škola i kancelarija za mlade u Srbiji. Mladi se u preduzeću upoznaju sa različitim zanimanjima, radnim okruženjem, isprobavaju radne zadatke i tako proveravaju izbor željenog zanimanja kako bi samostalno doneli odluku o izboru budućeg zanimanja i školovanja. S druge strane, kompanije imaju priliku da doprinesu stvaranju budućih zaposlenih koji su spremni da pruže inicijativu i stalno grade svoja znanja i veštine.\nKlub 500+ je klub društveno odgovornih kompanija koje mladima omogućavaju realne susrete sa svetom rada i time ulažu u svoju budućnost i buduće zaposlene. Otvaranjem vrata kompanije mladim ljudima, možete postati član Kluba 500+, prijavom na profesionalnaorijentacija.org/preduzeca/ gde se možete informisati o načinima realizacije realnih susreta.\nPrvi promotivni događaj usluga realnih susreta sa svetom rada i Kluba 500+ održaće se 11. aprila 2013. godine u Svečanoj sali skupštine grada Beograda sa početkom u 17h.\nProjekat “Profesionalna orijentacija u Srbiji” sprovodi Nemačka organizacija za međunarodnu saradnju GIZ, po nalogu nemačke vlade i Saveznog Ministarstva za ekonomski razvoj i saradnju, u saradnji sa Ministarstvom prosvete, nauke i tehnološkog razvoja i Ministarstvom omladine i sporta Republike Srbije.\nPrijavite Vašu kompaniju za realne susrete


Ispovesti - Momak je svom najboljem drugu i men\nMomak je svom najboljem drugu i meni u isto vreme predložio da počnemo da učimo programiranje. Pošto je i meni i njemu bilo vrlo teško da se samoinicijativno pokrenemo, jer dolazimo iz sličnih životnih okolnosti, morali smo da nađemo snagu za istrajnost. Koliko sam ja, verujem da se i on borio iako je zaista teško, ja sam do sad uspela da izguram na muku da sedim i učim, borim se sa sobom svaki dan čim otvorim oči, jer je počelo zaista da me zanima i videla sam da mogu ali da moram polako da povećavam vreme učenja i moram biti posvećena. Za to vreme je momkov drug batalio učenje, sve mu je bilo preče od toga, pa čak i izlasci i lična zadovoljstva. Stvar je u tome što me je momak juče pitao da li ja mislim da je ok da on pita svog menadžera da zaposli druga, da ga plaćaju mizerno, ali da sedi i uči u firmi jer se drugačije neće uozbiljiti a ima potencijal. Ne znam da li sam ja sebična ili kreten, ali malo sam se uvredila. Ne mogu da se ne osećam ruzno i kao da u mene uopšte ne veruje...


Slovaci traže izbore\nViše od 65.000 ljudi protestovalo je danas na ulicama slovačkih gradova, prenosi BBC. Osim u Bratislavi, hiljade demonstranata izašlo je na ulice u još 35 slovačkih gradova. Prošle sedmice protestovalo je 40.000 ljudi, a lokalni mediji su pisali da… »\nVečernje novosti: Protesti u Slovačkoj, demonstranti traže vanredne izboreBlic: Ubistvo koje je uzdrmalo slovačku: Demonstranati širom zemlje traže nove izbore\nPožar u najvećoj državnoj bolnici u Maleziji\nU najvećoj državnoj bolnici u Kuala Lumpuru, u forenzičkom odeljenju, izbio je danas požar zbog kojeg su evakuisani pacijenti, lekari i posetioci. U najvećoj državnoj bolnici u Kuala Lumpuru, u forenzičkom odeljenju, izbio je danas požar zbog… »\nKurir: (Foto, video) vatra progutala najveću bolnicu u Kuala Lumpuru: Evakuisani pacijenti, lekari i posetioci!\nSud u Rumuniji doneo je presudu prema kojoj je šezdesettorgodišnji Konstantin Reliu mrtav, uprkos očiglednom i neosoprivom dokazu - živom čoveku koji stajao pred sudom. Reliu otišao u Tursku da radi 1992. posle čega je izgubio kontakt s porodicom… »\nB92: "Zvanično sam mrtav, i pored toga što sam živ..." / VIDEO